АПЛ. Чемпион стартга чиқади, Руни эски уйига қайтди, Гвардиола шогирдлари дебютантга "апперкот" берадими? (Превью) / CHAMPIONAT.asia\n18:18Луис Энрике таништирилди (+ФОТО) 2 17:45Роналду: "Месси? Мен бошқа футболчилар билан курашмаганман" 19 17:22Демирбай: "Озил Германия мадҳиясини куйлашга мажбур эмас" 10 16:40Виллиан якуний қарорини қабул қилди 11 16:23Сарри: "Челси"даги шахсий мақсадим - ўйин-кулгу қилиш" 7 15:52Павар Жаҳон чемпиони сифатида ўзи туғилган шаҳарчага борди ФОТО 7 15:48«Реал» ўз ҳужумчисини ижарага бермоқчи 7 15:11Умид Аҳмаджонов Италия мураббийлари ассоциацияси президенти билан учрашди 88 15:05ВИДЕО. "Кичкина камера". "Локомотив" - "Насаф" учрашуви 100 сония ичида 3 14:58Златан шарҳловчининг устидан кулди: "Менинг бурним Асенсионинг фаолиятидан каттароқ" 32 14:52Фарғона вилоят биринчилиги. Иккинчи лига. "Нефтчи-2001" йирик ҳисобда ғалаба қозонди 0 14:48"Барселона" Азарни олиш учун Дембеледан воз кечишга тайёр 13 14:43ВИДЕО. "Қизилқум" - "Пахтакор" 1:2 30 14:41"Челси" топ-посбон харид қилади 6 14:28Роналду 13,5 млн. евро тўлади 7\nАПЛ. Чемпион стартга чиқади, Руни эски уйига қайтди, Гвардиола шогирдлари дебютантга "апперкот" берадими? (Превью)\n12 авг 16:46\nКеча тунда АПЛ катта жўшқинлик билан кириб келди. "Арсенал" ва "Лестер" жамоалари мухлисларга супер томошабоп ўйин намойиш этиб беришди. Бугун эса дастлабки тур беллашувлари давом эттирилади. Қуйида бугунги кундан ўрин олган ўйинларга бағишланган превьюни эътиборингизга ҳавола этамиз. Эслатиб ўтамиз, "Уотфорд" – "Ливерпуль" тўқнашувига ёзилган превьюни сайтимиз орқали олдинроқ ўқиган эдингиз.\n"Челси" – "Бернли"\nТуманли албионнинг амалдаги чемпионлари янги мавсумни уйда камтар "Бернли"га қарши баҳс билан бошлашади. Антонио Конте ёзда ҳимояда рақобатни вужудга келтириш учун "Рома"дан Антонио Рюдигерни олиб келди. Бундан ташқари, "Боруссия" (Мюнхенгладбах) сафида ижарада ўйнаган Андреас Кристенсен қайтди. Ҳозирча, Рюдигер асосий ҳимоячиларга рақобатда ютқазмоқда. Бегович ўйин амалиётига эга бўлиш учун "Борнмут"га ўтиб кетгач, унинг ўрнига захира кипери сифатида Вилли Кабальеро сотиб олинди. Таянч ва марказий ярим ҳимояда ўйнай оладиган Темуа Бакайоко ("Монако"дан олинди) ҳам "кўклар"ни кучайтириши мумкин. Лекин, Темуага Контенинг ўйин услубига мослашиб олиши учун вақт керак. "Аристократлар"нинг асосий хариди "Реал" форварди Альваро Мората бўлди. Бир оёғи билан МЮга ўтиб бўлган Альваро сўнгги паллада Мадридда қолди. "Қизил иблислар" унинг ўрнига Ромелу Лукакуни сотиб олишди. Ўз навбатида, Лукакуни Моурга бериб қўйган Конте нима қилиб бўлсада Моратанинг сотиб олинишига эришди. Ҳозирча, испаниялик ҳужумчи асосий таркибга кириб олганича йўқ. Қолганини вақт кўрсатади.\n"Бернли" ўтган йил уй ўйинларидаги ижобий натижалари билан кўпчиликнинг эътиборини тортган эди. Шон Дайч шогирдлари уйда ҳатто чемпион бўлган "Челси"дан ҳам очко тортиб олишган эди. Лекин, сафардаги ўта муваффақиятсиз ўйинлар ва "Бернли" мавсумни 16-поғонада якунлаган эди. Айнан уйдаги натижалар сабаб АПЛнинг 2016-2017 йилги ўйинларига бағишланган превьюларимизда "Терф Мур мўжизаси" иборасини бот-бот ишлатган эдик. Расмий ўйинлар олдидан асосий ҳужумчиси Андре Грейни "Уотфорд"га сотиб юборган "Бернли" бу йил ҳам уй ўйинларида ҳаммани ажаблантирадими ёки йўқ? Буни энди вақт кўрсатади.\nАнтонио Конте ўтган мавсум "Арсенал"дан 0:3 ҳисобида қақшатқич мағлубият қабул қилиб олганидан кейин умуман таваккал қарорлар чиқармади. Ҳатто, ўртамиёна клубларга қарши ҳисобда олдинда бораётганида ҳам 2-бўлимда захирадан ҳимоячиларни тушириб бораверди ва якунда чемпион бўлди. Бу йил вазият янада мураккаблашади. Сабаби, рақобатчиларнинг деярли ҳаммаси таркибни анча кучайтириб олишди.\n"Кристал Пэлас" – "Хаддерсфилд"\nБир йил олдин турнир жадвалида хавфли зонага тушиб кетган "Кристал Пэлас"ни Сэм Эллардайс қабул қилиб олди ва жамоани 14-ўринга олиб чиқди. Катта Сэм қуйига шўнғиб кетаётган жамоаларни ботқоқдан олиб чиқиш бўйича мутахассис десак ҳам бўлади. Янги мавсумда "Пэлас" яна ўша иккинчи ўнталикдан жой олса керак.\n"Хаддерсфилд" эса Премьер-лигага ўтиш ўйинида афсонавий Яп Стам бошқарувидаги "Рединг"ни таслим этиб элитага чиққан. Бу жамоа яхши таниш эмас. Бу нарса эса рақибларга ҳам муаммо туғдириб қўйиши мумкин.\n"Эвертон" – "Сток Сити"\nИнглиз клублари орасида ёзги трансфер ойнасида энг фаоллардан бўлган "Эвертон" уйда "Сток Сити"ни қабул қилади. "Ирислар"иккита жиддий йўқотишга дуч келишди. Лукаку МЮга, Деулофеу эса "Барселона"га кетди. Лекин, Рональд Куман уларнинг ўрнини босадиган футболчиларни олиб келди. Пикфорд дарвозага, Майкл Кин ҳимояга, Дэви Клаасен ярим ҳимояга, Уэйн Руни, Сандро Рамирес ва Генри Оньекур ҳужумга олинди. Бундан ташқари, "Суонси" етакчиси Гулфи Сигурдссон учун кураш давом этмоқда. Бу йил ливерпулликлар олдиларига камида ЕЧЛ йўлланмасини вазифа қилиб қўйишган бўлса керак. Ҳар ҳолда таркиб бунга имкон беради.\n"Сток Сити" бу йил икки нафар асосий ҳужумчисини сотиб юборди. Жонатан Уолтерс "Бернли"га, Марко Арнаутович эса "Вест Хэм"га йўл олди. Уларнинг ўрнига "Шальке-04"дан Эрик-Максим Чупо-Мотинг харид қилинди. Жо Аллен етакчилигидаги "Сток" ўртамиёна номини сақлаб қолса керак.\n"Саутгемптон" – "Суонси"\n"Вест Бромвич" – "Борнмут"\n"Брайтон" олдинги йил узоқ вақт мобайнида Чемпионшипда карвонбошилик қилди. Лекин, ҳал қилувчи паллага келганда "Ньюкасл" улардан ўтиб кетди. Жамоанинг асосий юлдузлари Глен Маррей ва Антони Нокаэр. Бугун "Сити" тезкор гол уриб олса, унда "Брайтон"га ҳавас қилиб бўлмайди. Агар мезбонлар ҳимояни ушлай олишса унда жуда кучли рақибни бироз қийнаб қўйишлари мумкин.\nЁзда энг жиддий трансферларни амалга оширган "Манчестер Сити" янги мавсумда чемпионлик учун асосий фаворитлардан бирига айланиши турган гап. Гвардиола истаган ўйинчилар жамоага олиб келинди. Дунёнинг энг қиммат дарвозабони Эдерсон ва ҳимоячиси Бенжамин Менди "Сити"га ўтди, ҳужумкор ярим ҳимоячи Бернарду Силва "Монако"дан сотиб олинди. Ўнг қанот ҳимояга эса бирданига икки нафар ўйинчи сотиб олинди. "Тоттенхэм"дан Кайл Уокер ва "Реал"дан Данило келди. Гвардиола шунча трансферлардан кейин нимадир ютиши керак. Сарфланган жуда катта маблағ соврин билан ювилмаса мухлислар норози бўлиши табиий. Янги мавсум "шаҳарликлар" ҳужумида Габриэл Жезус асосий фигура бўлади. Бразилиялик буни ўтган мавсум иккинчи қисмида кўрсатиб қўйган эди.\nEplmanager.com: Барча билиши шарт бўлган ўзгаришлар ҳақида маълумот\n"Қизилқум" - "Пахтакор" учрашуви превьюси 23\n“Қўқон-1912″ - “Локомотив”. Учрашувлар статистикаси 4\nПревью. “Сўғдиёна” - “Металлург” 5\n12 авг 18:07:46\nMyuga omad.champion myu\n12 авг 18:30:16\nLiverpul bu ketishda hech qayerga borolmidi\n12 авг 20:13:59\nHumoyun фойдаланувчининг фикрига жавоб бериш\nEndi boshlandi championat, Chelsea 3-0 yutqizvoti deme bu ketishda chempionshipga tushib ketarkande\n12 авг 20:10:44\nNurbek qanaqib qoshilsam boladi , programmada tuzilgan kamandam, buyodan kirsa boladimi\n12 авг 18:46:18\nRINATBEK_JR BAYERN MÜNİCH\nMan City Chempiooooon\n12 авг 18:25:13\nMinole yeb qoydinku\n12 авг 18:05:06\n8KSE-017K marhamat qoshilar !\n12 авг 17:31:39\n12 авг 17:11:16\n☆☆Real Madrid CR7☆☆\nЛиверпул юткизяптию эхх\n12 авг 17:04:37\nЧемпионатам бошланди Дтм натижалари качон чикади.\n12 авг 16:45:47\n"NuR Lee liga". Qo'shiling va bonus sfatida xar 1 ta tur golibligi uchun 500 mb, xar 4 ta tur golibi uchun esa 1000 mb internet trafik yutug' bor! Xammasi xaqiqat uynang va internettan cheksiz foydalaning! Telegram +998903118383, @nurlee, @nurleeliga. Kod- VLND-O2J6\n12 авг 16:41:50


29.07.20 10:59\tmsk\nСурхондарёдаги портлаб кетган цистерна . T.me/MCHSUzbek фотосурати\nСурхондарёнинг Ангор туманида корхоналардан бирининг омборхонасида жойлашган дизель ёқилғиси сақланаётган цистерна портлаши натижасида бир киши ҳалок бўлди ва яна бири киши яраланди, дея хабар беради республика Фавқулодда вазиятлар вазирлиги Telegram-канали.\nҲодиса 28 июль куни тахминан соат 22:00 атрофида содир бўлди. 39 ёшли К.И. солярка тўлдирилган 10 тонналик цистернанининг тешигини кавшарлаб қўймоқчи бўлган. Цистерна портлаб кетган, портлаш натижасида пайвандчи ўша жойнинг ўзида ҳалок бўлган, унинг ёнида бўлган фуқаронинг бадани куйиши натижасида туман касалхонасига ётқизилган.\nФавқулодда ҳодисанинг сабаби – «сийқаси чиқиб кетган техника хавфсизлигига риоя қилмаслик» бўлган, дейдилар ФВВ мутахассислари. Портлаш натижасида авж олган аланга цистерна ёнида турган Isuzu русумли автомобилни йўқ қилган. Бир неча дақиқа ўтиб ҳодиса содир бўлган жойга Сурхондарё вилояти Фавқулодда вазиятлар бошқармасининг иккита ўт ўчириш машиналари экипажлари етиб келдилар ва ёнғинни бартараф қилдилар.\nТехника хавфсизлик қоидаларининг бузилиши оқибатида 2019 йил 11 ноябрь куни Тошкент вилоятининг «Сурум» маҳалласида битта оила ҳалок бўлди. У ерда «Ўзтрансгаз»нинг тўрт нафар инженерлари судланувчиларнинг қора курсисида ўтиришибди. Улар уй остидан газ қувурини ётқизилиши учун масъул эдилар, бироқ газ порташи натижасида уч киши ҳалок бўлди ва яна уч нафари ногирон бўлиб қолдилар. Мутахассислар хулосасига кўра, портлашга ер остидан ўтган носоз қувурдан канализация тизими орқали уйга газ сизиб киргани сабаб бўлган.\nТошкентда сув қувури қудуғида иккита ишчи ҳалок бўлди


Ўзбекистон Касаба уюшмалари федерацияси: пахта йиғим-теримида иштирок этиш – ихтиёрий иш\nЎзбекистоннинг ҳар бир фуқароси ўз ихтиёрига кўра пахта йиғим-теримида иштирок этиши мумкин. Бу тўғрисида Касаба уюшмалари федерацияси ўзининг аҳолини ижтимоий-меҳнат ҳуқуқлари борасидаги билимларини ошириш бўйича олиб борилаётган ахборот кампаниясида эслатиб ўтди, деб хабар қилади маҳаллий ОАВ.\nФуқароларнинг шунингдек мос келган меҳнат шароитларига эга бўлиш (маиший, гигиеник, хавфсизлик бўйича) ва ихтиёрий вақтда ҳеч қандай қўшимча шарт-шароитларсиз пахта йиғим-теримида иштирок этишдан бош тортиш ҳуқуқлари бор, дейилади кампания материалларида.\nЎзбекистон қонунчилиги мажбурий ва болалар меҳнатини қўллашни ман этади. Касаба уюшмалари федерацияси қошидаги болалар меҳнати бўйича Мувофиқлаштирувчи кенгаш олиб бораётган ахборот кампанияси доирасида барча ҳудудларда баннерлар ва постерлар жойлаштирилган, болалар ва мажбурий меҳнатга йўл қўйиб бўлмаслик тўғрисидаги флаерлар тарқатилмоқда.\nБундан ташқари, вазирликлар, муассасалар ва жамоат ташкилотларининг мансабдор шахсларини ўқитиш учун услубий материаллар ишлаб чиқилган, деб таъкидланади федерация матбуот хизматида.


ИнтерФУТБОЛ :: Рейтинг: Ўзбек футболи-2020: 30 нафар ёрқин «фигура»(2-қисм)\nРейтинг: Ўзбек футболи-2020: 30 нафар ёрқин «фигура»(2-қисм)\n«УЗБЕКСКАЯ КУХНЯ» ВА SPORTS.RU САЙТИНИНГ ЖАНЖАЛЛИ РЕЙТИНГИ ИККИНЧИ ҚИСМИ (24-19-ЎРИНЛАР). Рейтингнинг биринчи қисмини газетамизнинг аввалги сешанба сонида ҳавола қилгандик. Демак, давом этамиз, навбат 2020 йил якунларига кўра, 19-24-ўринларга жойлашган шахсларга келди.\nРейтинг қуйидаги мезонлар асосида тузилган:\n***Ўзбек футболи ривожланишига таъсири (қонуний);\n***Европа, Осиё ва Россия ОАВ янгиликларида эслатиб ўтилганлар;\n***Sports.ru янгиликлари лентасида эслатиб ўтилганлар;\n***Google ва Yandex қидирув тизимларидаги сўровлар;\n***Ижтимоий тармоқлардаги обуначилар, шунингдек, фан-клубларнинг мавжудлиги;\n***Чет эл ва маҳаллий лигада муваффақиятли ўйин (футболчи ёки мураббий);\n***Ўзбекистоннинг нуфузли ОАВ ва «Узбекская кухня»даги интервьюлар;\n***Бошқарув корпусида юқори маъмурий лавозим мавжудлиги (ОФК ёки ЎФАда);\n***Ўзбекистон миллий терма жамоасидаги муваффақиятлар.\n24-ўрин. Аваз БЕРДИҚУЛОВ, ОФК Терма жамоалар мусобақалари бўлими бошлиғи (2019 йили sports.ru рейтингида - 10-ўрин). Аваз Бердиқулов - Ўзбекистоннинг Осиё футбол конфедерациясидаги асосий вакилларидан бири. Бундай ходимлар сафи йил сайин кенгайиб бораётгани қувонарли ҳол, албатта. Бердиқулов ОФКда Мусобақалар бўлимини бошқаради ва унинг иши тасдиғи шундан иборатки, ташкилот коронавируснинг жорий фавқулодда шароитида ўз ҳаракатини тезда мувофиқлаштириб олди. Дейлик, чемпионатлар бекор қилинган, айримлари муддатидан олдин якунига етказилган паллада ОЧЛ мавсуми айтарли талафотсиз финиш маррасига қадам босди. Тўғри, Қатар эшиклари ланг очилмаганида, турнир буткул тўхтаб қоларди. Ҳамюртимизнинг коронавирус юқиши авж олган Таиландда ташкиллаштирилган ёшлар ўртасидаги Осиё чемпионатида олиб борган иши ҳам алоҳида эътиборга моликдир. Агар бундай фавқулодда вазиятлар юзага келмаганида, Аваз эҳтимол, ушбу рейтингда пастга тушмасди. Асосий факт шуки, ўзбекистонликларнинг бундай юқори даражали ташкилотларда фаолият юритишлари - жуда яхши.\n23. Драган ЧЕРАН, «Пахтакор» клубининг сербиялик ҳужумчиси (2019 йили sports.ru рейтингида - 29-ўрин). Сербиянинг шимолида жойлашган улуғвор Кикинда шаҳри фуқароси узоқ вақтдан буён ўзбек футболида нималарга қодирлигини юқори даражада кўрсатиб келмоқда. Охирги мавсумни ҳам унинг ҳисобига қалин плюс билан ёзиб қўйсак бўлади. Бинобарин, Черан ўз клуби билан барча ички турнирларда ғалаба нашидасини суришдан ташқари, қаторасига иккинчи мавсум Ўзбекистон Суперлигаси дарвозабонлари учун асосий «уйқу бузувчи» ролини бажарди. Серб шунингдек, «Пахтакор»нинг ОЧЛда тетик қатнашиб, чорак финалга чиқишига катта ҳисса қўшди. Ўзбекистон чемпионати тўпурарлар пойгасида 2 бора ғолиб чиққан охирги футболчи - бу Шуҳрат Мирхолдиршоев (иккинчи марта - 2004 йили). Бу борада на Ривалдо, на Анвар Бердиев ва на Марат Бикмаев мақтана олади. Чераннинг Ўзбекистон миллий жамоасига жалб этилиши эҳтимоли тез-тез муҳокама қилинаётгани бор гап. Бу тўғрими ёки йўқ - билмадик. Аммо миллий чемпионатимиз Драган мисолида ўзининг ёрқин юлдузини топгани айни ҳақиқат.\n22-ўрин. Сервер ЖЕПАРОВ, Ўзбекистон ўсмирлар терма жамоаси бош мураббийи, ЎФА қошидаги Мураббийлар таълими бўлими бошлиғи (2019 йили sports.ru рейтингида - 20-ўрин). Жепаров азалдан ўзбек футболи учун шунчаки, юлдуздан ҳам юқори даражада тан олинади. Мана, у футболчиликдан сўнг спорт функционери ва мураббийи сифатида ҳам кўп қиррали истеъдодини намоён эта бошлади. Сервер 2019 йили Ўзбекистон ўсмирлар терма жамоаси бошқарувини қўлга олиб, унинг савиясини кўтаришга улгурди. Айнан Жепаров ва Темур Кападзе боғламига миллий жамоа бош мураббийи Вадим Абрамовнинг потенциал ўринбосари сифатида қаралаётгани ҳам бор гап. Ҳар ҳолда, терма жамоанинг собиқ сардори мураббийлик фаолиятининг бошланғич қисмидаёқ бу соҳада ҳам келажаги порлоқ эканлигини исботлашга тушди.\n21-ўрин. Жасур ЖАЛОЛИДДИНОВ, Россиянинг «Локомотив» ва «Тамбов» клублари футболчиси (2019 йили sports.ru рейтингида - 27-ўрин). Тан олиш керак, Жасур Москванинг «Локомотив» клуби билан шартнома тузиши ортидан Россия матбуотида алоҳида муҳокама «персона»сига айланди. Унинг «темирйўлчилар» сафида ўйнаб кетолмаганию, «Тамбов»да ҳам ўзини кўрсатолмагани бошқа масала. Факт - айнан Жалолиддинов туфайли Россияда футболимиз ҳақида бот-бот ёзилди...\n20-ўрин. Алишер НИКИМБАЕВ, Қатар футбол ассоциацияси Турнирлар техник эксперти (sports.ru рейтингига 6 йилдан кейин қайтди). Хорижда ишлаётган яна бир ҳамюртимиз. Унинг мақолалари бутун ўзбек ОАВ бўйлаб тарқалмоқда, «Телеграм» тармоғидаги канали футбол жамоатчилигини ўзига жалб этишда бардавом. Кўпинча Никимбаевнинг фикри тингланади, муҳокама қилинади, қораланади ва ҳоказо... Умуман, унинг энг катта ютуғи фақат Қатар билан боғлиқ эмас, гарчи ЖЧ-2022 ташкилий қўмитасига катта таъсир кўрсатаётган бўлсада. Никимбаев кўпинча ўзбек футболидаги камчиликлар ҳақида бонг уради, билвосита ЎФА ва ПФЛ раҳбариятини қайсидир пости учун ОАВ орқали жавоб беришга мажбур қилади. Айтганча, Никимбаев 2020 йил ўрталарида «Узбекская кухня»га катта интервью берди. Шу аснода у нафақат Воркутада ўтган ҳарбий хизмати, балки ўзбек футболининг ҳал қилиниши зарур асосий муаммолари ҳақида гапирди. Насиб этса, келаси йили Ўзбекистон вакилини жаҳон кубогини ташкиллаштиришга ҳисса қўшган функционерлардан бири сифатида кўрамиз. Шуниси эътиборга моликки, бутун дунё у ёки бу мусобақани қайси муддатда қандай ўтказишни ўйлаб турган паллада Қатар Осиёда тўлақонли мусобақани ташкиллаштирган ягона мамлакатга айланди.\n19-ўрин. Фарҳод АБДУЛЛАЕВ, ФИФА Ҳакамлар департаменти инструктори (sports.ru рейтингида янги). Фарҳод Абдуллаев анчадан буён ўта масъулиятли ва катта ишларни зиммасига оляпти. Унинг иши туфайли VAR тизими Ўзбекистонда аста-секинлик билан жорий этилмоқда, ҳакамлар савияси ошмоқда. Абдуллаев 2020 йил бошида БАА футбол ассоциацияси сўрови билан мамлакат ҳакамлари учун семинар ўтказди. Қисқаси, мутахасисга талаб катта. У яна «Телеграм» тармоғида шахсий каналга эга. Саҳифада асосан ҳакамлик қоидалари ва баҳсли вазиятлар муҳокамаси билан шуғулланади. Энг муҳими, Равшан Эрматовдан кейин ўзбек ҳакамлар мактабини айнан Фарҳод Абдуллаев тарғиб қилмоқда.\nЕвдоким РАИМОВ, «Узбекская кухня» блоги


Body Balance - BeFit. Toshkentdagi Premium sport majmuasi.\nБош саҳифа / Фитнес / Body Balance\nBody Balance- бу Хитой гимнастика, Тай-чи, пилатес ва йога элементларини бирлаштирган машғулотлар дастуридир. Ҳар бир машқнинг асосий мақсади тана шаклларини босқичма-босқич ва ҳар томонлама идеал ҳолатга келтиришдир. Одатда, машғулотлар хотиржам суръатда ўтади ва бир соатча давом этади. Шу вақт мобайнида иштирокчилар ҳар бир мушак гуруҳи устида ишлашга улгуришади ва эмоционал ҳолатини тартибга соладилар.\nBody Balance афзалликлари\nУшбу турдаги машғулотлар интенсив машқ турларини ёқтирмайдиган, аммо айни пайтда ўз соғлиғига ғамхўрлик кўрсатадиганлар учун айни тўғри келади. Body Balance машғулотларига мунтазам равишда ташриф буюриш:\nмушакларнинг мослашувчанлигини ошириш ва уларни таранг ва кучли қилиш;\nбўғимларнинг ҳаракатчанлигини ривожлантириш;\nумуртқа поғанасини мустаҳкамлаш;\nтана силуэтини яхшилаш;\nтурли хил машғулот турларида фойдаланиладиган солом нафас олишни ўрганиш;\nтананинг тўлиқ бўшашишига эришиш;\nстрессдан халос бўлиш;\nфикрларни тартибга солишга олиб келади.\nBody Balance “Осойишта Фитнесс” циклидаги энг самарали (энергия сарфи нуқтаи назаридан) дастур деб аталади. Мунтазам равишда машғулотларда иштирок этсангиз, аста-секин, лекин барқарор ортиқча килограммлар билан хайрлашасиз. Ҳар бир машғулотда тажрибали мураббийлар шинам, деярли медитатив муҳитни яратадилар, бу эса руҳ ва тананинг ўзаро уйғунликка эришишига ёрдам беради.\nBody Balance машғулотлари зали эшиклари кўп вақтдан бери фитнес-мухлислар бўлганлар ва янги бошланувчилар учун очиқдир. Ҳомиладор аёллар, ёш оналар ва қариялар учун дастурлар мавжуд.\nБизнинг машғулотимизга келинг ва сиз бадан ва руҳнинг уйғунлигига эришасиз!


БОЛАНИНГ ҚИЗИҚИШИНИ ҲАМ ЭЪТИБОРГА ОЛИШ ЗАРУР » Кармана овози\nГазетасининг расмий веб сайти\nКармана овози » ФАН ВА ТАЪЛИМ » БОЛАНИНГ ҚИЗИҚИШИНИ ҲАМ ЭЪТИБОРГА ОЛИШ ЗАРУР\nБОЛАНИНГ ҚИЗИҚИШИНИ ҲАМ ЭЪТИБОРГА ОЛИШ ЗАРУР\nБулим: ФАН ВА ТАЪЛИМ 25-12-2017, 20:28\nМамлакатимизда етти ёшдан етмиш ёшгача бўлган аҳолининг кенг қатламлари жисмоний тарбия ва спорт билан шуғулланишлари учун барча шароитлар яратилган.\nБинобарин, инсон баркамоллигини таъминлайдиган асосий омиллардан бири – тана ва руҳ саломатлигидир. Спорт кишини нафақат жисмоний, балки маънавий жиҳатдан ҳам юксалтиради, иродасини тоблаб, уни аниқ мақсад сари интилиш, қийинчиликларни чидам ва бардош билан енгиб ўтишга ўргатади. "Соғ танда-соғлом ақл” ҳикмати замиридаги маъно-мазмун ҳам шунда. Соғлом кишигина соғлом фикрлай олади. Дарҳақиқат, бугун мамлакатимизда келажак авлод вакилларининг ҳам жисмонан, ҳам маънан камолотига давлат сиёсати даражасида эътибор қаратилмоқда.\nТуман тиббиёт бирлашмаси педиатри Нурхон Тўрақулова билан болалар соғлигини шакллантиришда спорт турларининг аҳамияти тўғрисида суҳбатлашдик.\n— Болалар саломатлигини сақлашда соғлом турмуш тарзи, спортнинг аҳамияти тўғрисида тушунча берсангиз.\n— Бола организмининг жисмонан соғлом бўлиши ва чиниқиши учун сув, ҳаво ва қуёш каби табиий омиллардан фойдаланиш мақсадга мувофиқдир. Болаларни чақалоқлигидан тез-тез тоза ҳавога сайрга олиб чиқиш ҳам айни муддао. Масалан, эрталабки қуёш нури Д витамини билан тўйинган бўлади, шунинг учун албатта болани сайр қилдириш лозим.\n— Иммунитет ошишида спортнинг ўрни ҳақида нималар дейсиз?\n— Иммунитетни кўтаришда спортнинг аҳамияти катта. Спорт билан шуғулланган бола руҳан тетик бўлади. Бунда мунтазамлилик ниҳоятда зарур.\n— Неча ёшдан спорт билан шуғулланиш мумкин?\n— Беш ёшдан эътиборан спорт билан шуғулланиш тавсия қилинади, чунки, беш ёшгача уларнинг суяклари мўрт бўлади.\n— Хаста, имконияти чекланган болаларга спортнинг қайси турлари билан шуғулланишлари тавсия этилади?\n— Спорт билан ҳамма шуғулланиши керак. Бундай болалар спортнинг енгил турларига жалб этилса айни муддаодир.\n— Кўп ҳолларда фарзандларининг спорт билан шуғулланишлари учун спорт турини ота-оналар танлашади, бу тўғрими? Спорт турини танлашда ота-оналар нималарга эътибор қаратишлари лозим?\n— Тўғри, уларнинг ота-оналари бу иш учун масъулдирлар, аммо болаларнинг интилиш ва қобилиятларини ҳам эътиборга олиш хаётий зарурат ҳисобланади. Одатда, футболга қизиққан ўғил болаларнинг аксарият қисми шахмат ўйинига деярли қизиқишмайди. Ёки қиз болаларни бадиий гимнастикага жалб қилиш ниҳоятда мушкул. Бунда ота-оналарнинг мавқеи ва таъсири ҳал қилувчи аҳамиятга эга. Хулоса қилиб айтганда, болаларнинг ўз қизиқишларини ҳам эътиборга олиш сув билан ҳаводек зарур.\nЮртбошимиз таъкидлаганидек, ҳеч бир соҳа Ватанимизни спортчалик дунёга танита олмайди. Эртанги кунини ёшлар камолида деб билган давлатимизда келажак эгаларининг жамиятда ўз ўрнини топиши, олдига улкан мақсадларни қўйиб, уларни амалга ошириши учун катта имкониятлар яратилган. Ҳамма гап улардан қандай фойдаланишда!\nМактабгача ёшдаги болаларнинг аксарият қисми мактабгача таълим муассасаларига қатнайдилар. ...\nСОҒЛОМ ВОЯГА ЕТИШ КАФОЛАТИ\nБир ёшдан уч ёшгача бўлган болаларнинг жисмоний жиҳатдан нармал ўсиши ва ақлий жиҳатдан тўлиқ ривожланишида уларни тўғри овқатлантириш муҳим аҳамият касб этади....\nЁЗ МАВСУМИ— СПОРТ БИЛАН МАЗМУНЛИ\nЁзги таътил ойларида болаларнинг бўш вақтларини мазмунли ўтказиш, уларни ватанпарварлик руҳида тарбиялаш, спортнинг техник ва амалий турларига қизиқтириш мақсадида тадбир уюштирилди....\nҲУДУДИЙ БЕЛЛАШУВЛАРДАН РЕСПУБЛИКА МУСОБАҚАЛАРИГА\nФуқаролар йиғинлари қошида "Вояга етмаганлар, ёшлар ва спорт масалалари бўйича комиссияси”нинг иш бошлаши айни муддао бўлди....\nЁРДАМЧИ ХЎЖАЛИКЛАР ЯНАДА РИВОЖЛАНАДИ\nШахсий хўжаликлар фаолияти йилдан йилга такомиллашиб бормоқда. Бунда тижорат банклари томонидан берилаётган микрокредитларнинг ўрни ва аҳамияти каттадир....\nЯХШИ КИТОБ — МАЪНАВИЯТ БУЛОГИ\nКИТОБ ВА КИТОБХОНЛИК\nЁШЛАР китоб ўқишадими?\nДУНЁ ЧАРХПАЛАГИ АЙЛАНАР ҲАМОН\nПЕНСИЯ MИҚДОРИ ҚАНДАЙ АНИҚЛАНАДИ?\nАСАЛАРИЧИЛИК: МЕҲНАТИ ЕНГИЛ, ДАРОМАДЛИ СОҲА\nСУД-ҲУҚУҚ ТИЗИМИДА амалга оширилаётган ислоҳотлар.\nБЕДАНАЧИЛИК: МЕҲНАТИ КАМ, ДАРОМАДИ МЎЛ СОҲА\nДЕХКОН — ФЕРМЕР ХЎЖАЛИКЛАРИНИНГ хукук ва манфаатлари конун химоясида\nХАЛК ИШОНЧИ — ЮКСАК МАСЪУЛИЯТ\nТИНЧЛИКНИ АСРАШ — БУРЧИМИЗ\nТЕНГ ҲУҚУҚЛАР — ТЕНГ ИМКОНИЯТЛАР\nСоғлом она ва бола йили туман дастури\nТЎГАРАКЛАР ФАОЛИЯТИ янада такомиллашади\nФАРЗАНД СОҒЛОМ БЎЛИШИ УЧУН\nХалқ депутатлари Кармана туман Кенгаши ҚАРОРИ\nДОЛЗАРБ ЭКОЛОГИК МУАММОЛАРНИ ХАЛ ЭТАЙЛИК\nТОЗАЛИК — САЛОМАТЛИК\nМАЖБУРИЯТ ВА МАСЪУЛИЯТ\n“ТОЗА ҲАВО” ТАДБИРИ\nУзбекистон Республикаси хукумати портали\nУзбекистон Республикаси Президенти ахборот хизмати\nУзбекистон Республикаси Олий Мажлис сайти\nУзбекистон Республикаси олий суди\nУзбекистон Республикаси конун хужатлари миллий базаси\nКармана овози © 2014 йил.\nПаролни унутдингизми? Руйхатдан утиш


Кўнгиллилар Полша-Беларус чегарасида мингга яқин юк машинасини тўсиб қўйишди\nПолша ва Беларус ўртасидаги чегарада мингга яқин юк машинаси тўсиб қўйилган\n22 Mart 16:04 Жаҳон\nБЕЛАРУС ПОЛША САВДО ЧЕГАРА ЮК МАШИНАСИ\nПолша-Беларус чегарасида кўнгиллилар Россияга юк олиб кетаётган юк машиналарини тўсишда давом этмоқда.\nБу ҳақда 22-март, сешанба куни Associated Press хабар бермоқда.\nУмуман олганда, Россия ва Белоруссияга товарлар олиб кетилаётган 950 та юк машинаси аллақачон блокланган. Норозилик билдирган кўнгиллилар ўзлари босқинчи билан савдо қилишни тўхтатдилар.\nЭслатиб ўтамиз, президент Владимир Зеленский Россия билан савдони бутунлай тўхтатишни талаб қилмоқда.\nТожикистон ҳарбийлари 21-июлдан 22-июлга ўтар кечаси огоҳлантирилди


03-06-2016 | 20:27\nZAMIN.UZ / Маданият / 03 Июн 2016 года1 540\nБу хонанда ҳақида турли гап-сўзлар эшитишга ўрганиб қолганмиз. Айниқса сўнги беш йил ичида дўстлар хиёнати, ижодий инқироз қаддини бироз буккандек бўлди-ю, лекин феълидаги қатъият унинг синишига йўл қўймади. Ўз соҳасининг фидоийси, меҳнаткаш ижодкор — Муниса Ризаева “Даракчи” газетасига интервью берди.Хусусан, хонанда сўнгги пайтларда тушкунликка тушиб қолгани ҳақида гапириб, унинг сабабларини қуйидагича изоҳлади: “Бу ҳолат шахсий ҳаётимдаги воқеалар билан боғлиқ. Матбуотга расман эълон қилмаган бўлсамда, ҳамкасбларим, яқинларим турмушга чиқишни режлаштираётганимни билишарди. Тўй кунини ўтган йилдаги концертимдан кейинга режалаштиргандик. Аммо севган инсонимнинг хиёнати туфайли тўйимиз тўхтатилди. Шундан кейин уч ой ўзимга келолмадим. Қалб жароҳати битиши қийин экан. Уни унутиш мақсадида, кўпроқ сайёҳатда юришга ҳаракат қилдим. Ҳозир бу ҳақда бироз осон гапиряпман. Аммо уч ой олдин “нега хиёнат қилди?”, “одамлар тўйим ҳақида сўрашса нима дейман?”, каби саволлар ич-этимни кемириб адо қилганди. Қолаверса, санъакторлар доим барчанинг диққат марказида бўлишади. Очиғи, яна гап-сўзларга қолишдан қаттиқ хавотирга тушгандим. Чунки салбий гапларни эшитиш осон эмас. Аммо вақт ҳамма нарсага даво экан. Орадан ойлар ўтиб, энди-энди уни унута бошладим... Ҳаётнинг турли зарбаларига чидаш учун инсоннинг иродаси кучли бўлиши керак экан. Бундан кейин ҳаммаси яхши бўлишига ишонаман”.Муниса Ризаева билан тўлиқ интервьюни яқин соатларда сайтимиз орқали ўқишингиз мумкин.


Ватан, садоқат, вафо куйчиси\nВиртуал қабулхона Боғланиш 02 Март 2017\tВатан, садоқат, вафо куйчиси\nБарчамиз орзиқиб кутадиган баҳорнинг илк кунида мамлакатимиз бўйлаб Ўзбекистон халқ шоири Зулфия таваллуди кенг нишонланади. Унинг сатрларида ватанпарварлик, инсонпарварлик, меҳр ва муҳаббат, садоқат ҳамда гўзаллик каби чин фазилатлар тараннум этилган.\nБу ҳақда пойтахтимизда 1 март куни халқимизнинг ардоқли шоираси ҳайкали ёнида “Хотирангиз қалбларда мангу яшайди” деб номланган маънавий-маърифий тадбирда таъкидлаб ўтилди. Унда шоир ва ёзувчилар, адабиётшунос олимлар, Хотин-қизлар қўмитаси, маҳалла фаоллари, Зулфия номидаги Давлат мукофоти совриндорлари, шоиранинг мухлислари, жамоатчилик вакиллари қатнашди.\nТадбирда сўзга чиққан Ўзбекистон Ёзувчилар уюшмаси раиси, халқ ёзувчиси М. Аҳмедов, Тошкент шаҳар ҳокими ўринбосари, шаҳар хотин-қизлар қўмитаси раиси Ф. Абдураҳимова, Ўзбекистон халқ шоири Э. Сиддиқова ва бошқалар мамлакатимизда Президентимиз Шавкат Мирзиёев бошчилигида барча соҳада изчил амалга оширилаётган ислоҳотлар халқимиз, айниқса, ёш авлод маънавиятини янада юксалтиришга хизмат қилаётганини эътироф этишди. Шу маънода, давлатимиз раҳбарининг яқинда Алишер Навоий номидаги Ўзбекистон Миллий боғидаги Шоирлар хиёбонида бир гуруҳ адиблар билан бўлган учрашувда айтган фикр-мулоҳазалари ва таклифлари ҳам бевосита ёшларнинг фазлу камоли, китобхонлик ҳамда мутолаа масалалари билан бир қаторда, Ўзбекистон Ёзувчилар уюшмаси, ижодкорларимиз олдида турган долзарб ва кечиктириб бўлмас вазифаларга қаратилган.\nБиринчи Президентимиз Ислом Каримовнинг 1999 йил 10 июнда қабул қилинган “Зулфия номидаги Давлат мукофотини таъсис этиш бўйича таклифларни қўллаб-қувватлаш тўғрисида”ги Фармонига мувофиқ, адабиёт, санъат, маданият, фан, таълим соҳаларида фаол изланаётган, интилувчан ва ташаббускор қизлар ушбу юксак мукофотга сазовор бўлмоқда. Бу мукофот юртимизнинг турли ҳудудларида истиқомат қилаётган қизларнинг орзу-интилишларини юзага чиқариш, уларга қанот бағишлашда муҳим аҳамият касб этмоқда. Ушбу мукофотга муносиб деб топилаётган қизлар сафи йилдан-йилга кенгайиб бораётгани, ўз навбатида, юртимизда истеъдодли ёшлар кўп эканлиги ва энг муҳими, улар қалбида Ватан равнақига муносиб ҳисса қўшиш истаги жўш ураётганини англатади. Иштирокчилар Зулфия ҳайкали пойига гулчамбарлар қўйдилар. Шоира ижодидан намуналар ўзбек ва хорижий тилларда ўқилди.\nТадбирда Ўзбекистон Республикаси Бош вазирининг ўринбосари, Республика Хотин-қизлар қўмитаси раиси Т. Норбоева сўзга чиқди.\n« «Атиргуллар қисмати»\tАсл миллий, энг ардоқли байрам »


«Иддаога қарасанг, аёл ҳар нарсадир, амалда эса, ўйинчоқларнинг энг тубанидир» - Hidoyat.uz\nАсосий саҳифа Мақолалар «Иддаога қарасанг, аёл ҳар нарсадир, амалда эса, ўйинчоқларнинг энг тубанидир»\n“…Узоқ йиллар шу қаноатда бўлиб келдим. Аммо бу қаноатим ичида бир хаёл ҳам бор эди: “Ажабо, ҳақиқатан ҳам буларнинг барига эркаклар сабабчимикан?“ Ўтган кунларда буюк бир олимнинг китобидан ўқиганим ушбу сатрлар қаноатимни янада қувватлантирди: “Эркакларнинг хотинлашиши аёлларнинг эркаклашиши натижасини берди”, дейди олим.\nШулар ҳақида бош қотириб юрган кунларим бир ояти карима маъносининг таржимасига дуч келдим. Нисо сурасининг 117-ояти (таржимаси)да бундай дейилади: “Улар Ундан бошқа фақат аёл санамларга ибодат қилурлар ва фақат бебош шайтонга ибодат қилурлар”. Оятнинг тафсирида Аллоҳга шерик келтирган бир кимсанинг руҳида энг буюк ғоя бўлиб “аёл” жой олгани кўрсатилибди ва бундай дейилибди: “Баъзи эркаклар аёлларга қийматидан ҳам баланд бир мақом берадилар. Натижада инсоннинг дунёга келиш ғоясини “Аллоҳга ибодат қилиш“ эмас, балки (Аллоҳ сақласин) “аёлга сиғиниш” деб гумон қиладилар“. Бунга араб мушриклари санамларига аёл исмларини қўйганларини очиқ далил деса бўлади.\nВа яна, юнон ва шунга ўхшаш бир қанча бутпараст халқларнинг бут-санамлари аёл экани маълумдир. Бу ҳолат аёлга ҳақиқатан ҳам қиймат берганларидан эмас, аксинча, масаланинг ичида Аллоҳ ҳузуридан қочиш, Унга ибодат қилишдан юз ўгириш ётибди. Агар бундай бўлмаганида эди, аёллардан бутлар ясаб, уларга сиғинган ўша қавмлар айни замонда аёл зотига энг буюк зулмларни қилмаган бўлардилар.\nТафсирлардан бирида ёзилган “Иддаога қарасанг, аёл ҳар нарсадир, амалда эса, ўйинчоқларнинг энг тубанидир”, деган жумлалар уларнинг аёлга асл муносабатларини қандай гўзал ифода этибди! Аёлнинг асл мақомидан (даражасидан) тушириб, унга сиғинадиган даражада боғланган инсонлар аслида шайтоннинг найрангига учаётганларини ва бу ҳоллари билан шайтонга сиғинаётганларини ояти карима жуда тўғри ифодалаб қўйган.\nОрадан қанча йиллар, қанча асрлар ўтган бўлишига қарамай, шайтон яна ўша шайтондир, нафс яна ўша нафсдир. Ҳамма замонларда бўлганидек, бугун ҳам нафсига асир ва шайтонга ўйинчоқ кўпчилик эркаклар энг қулай ғафлат воситаси қилиб яна аёлни танлашган…“\nАлоуддин Башарнинг “Севги нима?“ китобидан\nДаврон Қобил таржимаси


Илҳом Мўминжонов: «Хорватиялик мураббийлар келди, лекин уларнинг жамоамизда қолишлари аниқ эмас» – "НЕФТЧИ"\n– Ўйин ҳақида\n– Бугунги ғалабани ғалабани орзиқиб кутиб қолган мухлисларимизга бағишлаймиз. Мураббийлар штаби ва футболчилар номидан уларга раҳмат айтаман. Жамоамиз футболчилари бор маҳоратларини ишга солиб меҳнат қилганликлари, мураббийлар штабининг кўрсатмаларини тўғри бажарганликлари учун миннатдорчилик билдираман.\n– «Металлург»ни ўрганиб чиққанликларинг кўриниб турибди. Қарши ҳужум услубига алоҳида тайёргарлик кўрилганмиди?\n– Эътибор берган бўлсангиз, охирги 3 та ўйинда гол ўтказиб юбормадик. Шу 3 та ўйинда ҳам асосан қарши ҳужум тактикасида ўйнадик. Машғулотларда бу борада ишлаганмиз. Таркибимизда бор футболчилардан келиб чиққан ҳолда ўйинда иккинчи жамоа бўлиб ҳаракат қиляпмиз. Иззатилла Абдуллаев, Шерзод Каримов сафимизга қайтди. Яна бир бор ғалаба билан жамоамиз аъзоларини ва мухлисларни табриклайман.\n– «Навбаҳор» билан ўйиндан сўнг мураббийлар штабида ўзгаришлар рўй берганини айтгандингиз. Шу ҳақда тўлиқроқ маълумот бера оласизми?\n– Ёрдамчи мураббийларда алмашинув юзага келиши ҳақида айтгандим. Шу кунларда бу жараён амалга ошса керак. Улар ҳозир етиб келишган, лекин ҳозирда музокаралар давом этмоқда. Бизда бошқа вариантлар ҳам бор. Бироқ мураббийлар штабида албатта ўзгаришлар бўлади.\n– Суннатилла Абдуллажоновнинг ўнг қанотда ўйнагани ўзини оқлагандек кўринди. Бу борада фикрингиз қандай?\n– Муҳсин Убайдуллаев битта ўйинни ўтказиб юборди. Қарши ҳужум тактикасида биз Суннатилла Абдуллажоновни ўнг қанотга ўтказдик. Бу жараён ўзини оқлади. Ҳимоя чизиғимиз охирги 3 та ўйинда гол ўтказиб юбормади, бундан хурсандмиз. Жароҳатлар туфайли захирамиз тор, футболчилар секин-секин тикланишмоқда.\n– Ҳакамлик борасидаги фикрингиз қанақа?\n– Улар ўз ишларини жуда яхши уддалашди. Ютқазган ўйинларимизда ҳам ҳакамлик ҳақида гапирмаганман. Ҳар бир мураббийнинг ўз қарашлари бўлади.\n– Селекция жараёнлари бошланганми?\n– Ҳа, бошланган деса ҳам бўлади. Тўғри, ҳужумда муаммоларимиз бор. 9-турга қадар 4 та гол ургандик. Бугун бир ўйиннинг ўзида 3 та тўп киритдик. Ҳошимов, Убайдуллаев ўйиндан ўйинга кучайиб боришади. Шарич ҳозирда талаб даражасида эмас. У ҳам машғулотларда ишламоқда, вақти келиб унга ҳам имкон берамиз.\nPrevious «МЕТАЛЛУРГ» УСТИДАН ИШОНЧЛИ ҒАЛАБА!\nNext «НЕФТЧИ» – «МЕТАЛЛУРГ» ВИДЕОРОЛИК


ЎзА - Дастурларимиз – амалда\n09.07.2018 14:51 Чоп этиш версияси\nДастурларимиз – амалда\n“ Чиғатой Дарвоза” МФЙ раиси:\n– Маҳалламизда 6210 нафар аҳоли истиқомат қилади. Президентимизнинг туманимизга ташрифи, ҳар бир маҳалла фаолиятига алоҳида эътибор қаратиши, “Обод маҳалла” дастури бўйича амалга оширилаётган ишлар юзасидан берган топшириқлари муштарак ютуқларимиз асосидир, десак янглишмаймиз.\nАна шу фаровонлик ишларига ҳамоҳанг тарзда маҳалламизда тўй-ҳашамларни ихчам, камхарж ва ортиқча дабдабасиз ўтказишга ҳам алоҳида эътибор қаратиб, аҳоли ўртасида тарғибот ишларини йўлга қўйганмиз.\nКамхарж, исрофгарчиликсиз тўйлар, нафақат, аҳоли манфаатига, айниқса, кераксиз орзу-ҳавас йўлида адашадиган ёшларимизнинг пулни қаерга, қандай тежаш мумкин эканлигини англашларига хизмат қилади. Орттирилган маблағларга фуқароларимиз ўзларининг хусусий тадбиркорликларини йўлга қўйдилар.\n“Ҳар бир оила – тадбиркор” дастури асосида маҳалламизда ҳам аниқ чора-тадбирлар амалга оширилмоқда. Хусусан, тадбиркорларимиз томонидан мебель, шахмат-шашка ишлаб чиқарадиган цехлар ташкил этилиб, янги ишчи ўринлари яратилди.


Бугунги кунда мавжуд замонавий фатволарда ҳам “Нисо” сурасининг мазкур 29-ояти асос қилиниб ўзи ёки бошқа шахсни ўлдиришлик исломда қатъий ман этилгани таъкидланади. Унга кўра бир кимса душман ичида ўзини портлатса, биринчи навбатда, ўзи ўлади, қилган иши очиқдан-очиқ ўзини ўлдиришлик ҳисобланади. Қолаверса, бегуноҳ инсонлар қони тўкилади. Ноҳақ қон тўккан кимса эса дўзахга тушиши Қуръон оятларида очиқ билдирилган. Айниқса, мазкур фатволарда ўз Ватани ҳудудида амалга оширилган “шаҳидлик” – ҳудкушлик амалиёти кечириб бўлмас жиноят эканлиги ва бу – ислом ҳамда миллатдошларига нисбатан содир этилган энг катта хиёнат бўлиши,мазкур амалиётларда ўлган кимса шаҳид бўлмаслиги ва уни шаҳид деб номлаш ҳам мумкин эмаслиги маълум қилинган.\nNext Post:МАСЖИД- ФАЗИЛАТЛИ УЛУҒ МАСКАН


600 млнлик авторақам қайта сотувга қўйилди. Харидор пулни тўлай олмаган | Qalampir.uz\n600 млнлик авторақам қайта сотувга қўйилди. Харидор пулни тўлай олмаган\nЖамият\t29 Январь 22:03 18912\nАввал хабар берганимиздек, Ўзбекистонда илк бор 30 Z 777 ZZ автомобиль рақами қарийб 600 миллион сўмга сотилган эди. Ҳозирда ушбу авторақам қайта сотувга қўйилди.\nИИВ ЙҲХББ Ахборот хизматининг маълум қилишича, аукционда ғолиб бўлган талабгор белгиланган суммани тўлай олмаган. Натижада белгиланган қоидаларга кўра, у томонидан тўланган 11 млн 150 минг сўм закалат шартнома мажбуриятлари ижро этилмагани туфайли жарима сифатида Ўзбекистон Республикасининг республика бюджети даромадига ўтказилган.\nШу сабабли мазкур авторақам Самарқанд вилояти ИИБ ЙҲХББ томонидан қайта сотувга қўйилган ҳамда бошланғич нарх худди аввалги каби 111 млн 500 минг сўм этиб белгиланган. Аукцион 5 февраль соат 12:28 гача давом этади.\nЭслатиб ўтамиз, авторақам сотилганидан сўнг, шоир ва режиссёр Аҳад Қаюм ижтимоий тармоқларда Самарқанд ҳудудига тегишли ушбу “рекордчи” авторақамни сотиб олгани ҳақидаги даъво билан чиққанди. Вазиятга аниқлик киритиш QALAMPIR.UZ Самарқанд вилояти Ички ишлар бошқармаси билан боғланганди.\n05 Май 09:47 41250\n06 Май 15:23 34995\n05 Май 13:35 31791\n06 Май 08:46 18834\n05 Май 19:28 18194


Мутахассислар SpaceX ракеталари фазогирлар билан учирилиши хавфли эканидан огоҳлантиришди\n07:33 / 07.11.2016\nNASA маслаҳатчилари коинот агентлигига SpaceX ракеталарининг фазогирлар билан учирилиши хавфли бўлиши мумкинлиги ҳақида мактуб йўллашди. Бу ҳақда The Wall Street Journal газетаси хабар бермоқда.\nНашр маълумотларига кўра, NASA’нинг Халқаро коинот станцияси масалалари бўйича маслаҳатчилари қўмитаси аъзолари агентлик раҳбариятига огоҳлантириш билан мурожаат қилишган. Уларнинг фикрича, SpaceX ракеталарига ёнилғи қуйишда ишлатилаётган усулда фазогирлар ракета бортига чиқишга улгура олмайдилар. Ракетага ёнилғи қуйишда жумладан жуда паст ҳароратларгача совитилган ёнилғидан фойдаланилади. Маслаҳатчиларнинг айтишича, бу усулда экипаж аъзолари ўз жойларини ярим соатда эгаллашлари лозим, бироқ бу етарлича эмас.\nШу билан бирга таъкидланишича, бирорта давлатда ракета экипажи ёнилғи қуйиш жараёни тўлиқ якунланиши олдидан ракеталарга жойлашмайди. Нашр маълумотларига кўра, NASA бу масалани 2016 йил охиригача ҳал қилишга ваъда берган.


«Миллий банк»нинг Андижондаги филиалида аҳоли омонат...\n22.10.2019 14:42 0 1316\n«Ўзмиллийбанк» Андижон вилоят бўлимида ҳозирги кунда омонат пул маблағлари 48 миллиард сўмни ташкил этмоқда. Бу ҳақда банк матбуот хизмати хабар бериб ўтди.\nАҳолининг омонат пул маблағлари ўтган йилнинг мос даврига нисбатан 128 фоизга ортган. Маблағларнинг 75-80 фоизини узоқ муддатли депозитлар ташкил этмоқда. Аҳоли бўш пул маблағларини жалб этиш мақсадида «Инвестиция», «Барқарор», «Даромадли» номли юқори муддатли омонат турлари жорий қилинган.\nБундан ташқари «Золотая корона», «Вестерн Юнион», «Юнистрим», «Контакт», «Азия Экспресс» ва «Мони Грамм» номли 6 турдаги халқаро пул ўтказмалари мижозларга самарали хизмат кўрсатиб келмоқда.\nШунингдек, чет эл давлатларига ўқиш-контракт, даволаниш, моддий ёрдам ва консуллик ўтказмаларини амалга ошириш мумкин.\n«Миллий банк»нинг Андижон вилояти филиалида шунингдек яна мижозларга қулайлик яратиш мақсадида коммунал, нотариус ва жарима тўловлари қабул қилинмоқда.


05 апрел 2020, Тошкент вақти: 06:39\nЕвроосиё иқтисодий ҳамжамиятига қўшилишдан Ўзбекистон ҳукумати қандай мақсад кўзламоқда?\nБританиядаги “Economic Intelligence Unit” тадқиқот маркази таҳлилчиси Анна Уолкер фикрича, бундан сиёсий мақсад кўзланмоқда:\n“Бу сиёсий нуқтаи назардан аввало ҳукуматга фойдали. Ўзбекистонни аъзоликка қабул қилиш орқали ташкилот ўзаро ҳамкорликни мустаҳкамлаётганини кўрсатишга уринади. Аммо келишув шартларини бажаришни унчалар хоҳлашмайди”, – деди британиялик таҳлилчи.\nИқтисодий масалалар бўйича ўзбекистонлик мустақил таҳлилчи Ориф Хошимов ҳам Ўзбекистоннинг Евроосиё иқтисодий ҳамжамиятига қўшилиши ортида аввало сиёсий мақсад ётишини айтади:\n“Ўзбекистонда ҳукмронлик қилаётган режим Евроосиё иқтисодий ҳамкорлик ҳамжамиятига қўшилиш орқали икки мақсадга эришди. Аҳолининг жуда катта қисми қашшоқликда яшаётганидан фойдаланилди. Қашшоқ яшаётган халқ Ўзбекистоннинг Россия билан ёки қўшни мамлакатлар билан алоқалари яхшиланиши ўз турмуш даражасига ижобий таъсир кўрсатади, деган нотўғри фикрга боради. Бу биринчидан. Иккинчидан, Ўзбекистоннинг Евроосиё иқтисодий ҳамкорлик ҳамжамиятига қўшилиши мамлакатда бугунги кунда ҳукмронлик қилаётган режимнинг хавфсизлигини ўз-ўзидан яқин тўрт-беш йилга таъминлайди. Бу ерда ҳеч қандай иқтисодий сабабларни кўрмаяпман”, – дейди ўзбекистонлик мустақил таҳлилчи.\nАнна Уолкерга кўра, Ўзбекистоннинг Евроосиё иқтисодий ҳамжамиятига аъзо бўлиши оддий ўзбекистонликлар ҳаётида сезиларли ўзгаришга олиб келмайди:\n“Назаримда, бу ўзбекистонликлар ҳаётида сезиларли ўзгариш ясамайди. Ўзбекистон шу пайтгача қатор иқтисодий ташкилотларга аъзо бўлган. Аммо келишувлар шартларини камдан-кам ҳолда тўлиқ бажарган. Шу боис, Ўзбекистоннинг Евроосиё иқтисодий ҳамжамиятига қўшилиши оддий одамларга наф келтиради, дея олмайман. Ўзбекистон ҳукумати шартномалар имзолаганидан кейин ҳам янги савдо тарифлари жорий этган, савдони назорат қилиш бўйича, маҳсулотлар импорти бўйича янги тартиблар жорий қилиб келган”, – дейди британиялик таҳлилчи.\nОриф Хошимов фикрича, Евроосиё иқтисодий ҳамжамиятига аъзо давлатлардаги иқтисодий ва ижтимоий вазият турли даражада бўлгани боис улар ўртасидаги интеграциянинг самара бериши эҳтимолдан анча йироқ:\n“Қандай иқтисодий интеграция самара беради? Қачонки интеграцияда қатнашаётган томонларнинг иқтисодий курсаткичлари бир-бирига яқин даражада бўлсагина. Россия ва унинг атрофида бирикаётган мамлакатларнинг иқтисодий тараққиёт даражалари бир хил эмас. Бутунлай бошқа-бошқа. Евроосиё иқтисодий ҳамкорлик ҳамжамиятига аъзо мамлакатларнинг иқтисодий тараққиёти, аҳолининг турмуш даражаси, мамлакатнинг бозор иқтисодиётига кириб борганлик даражаси бир-биридан кескин фарқ қилади. Ўзбекистон шароити учун энг қулай вариант – Марказий Осиёда интеграция жараёнларини чуқурлаштиришдир”, – дейди ўзбекистонлик мустақил таҳлилчи.\nЕвроосиё иқтисодий ҳамжамияти ҳақида қисқача маълумот. 2000 йил 10 октябрда Қозоғистоннинг Алмати шаҳрида Евроосиё ҳамкорлик ташкилотини тузиш тўғрисида ҳужжат имзоланган. Ташкилотга Беларус, Қозоғистон, Қирғизистон, Россия Федерацияси ва Тожикистон аъзо бўлган. Арманистон, Молдова ва Украина эса ташкилотда кузатувчи мақомига эга.


Алишер Навоий номидаги Ўзбекистон Миллий кутубхонаси ТУЗИЛМАСИ\nҲужжат 14.11.2011 00 санаси ҳолатига\nАлишер Навоий номидаги Ўзбекистон Миллий кутубхонасининг ходимларнинг чекланган сони 148 нафар бўлган, шу жумладан бошқарув ходимлари 12 нафар бўлган тузилмаси 2-иловага мувофиқ;\nАлишер Навоий номидаги Ўзбекистон Миллий кутубхонаси тўғрисидаги Низом 3-иловага мувофиқ тасдиқлансин.\n1. Ўзбекистон Республикаси Вазирлар Маҳкамаси ҳузуридаги Алишер Навоий номидаги Ўзбекистон Миллий кутубхонаси (кейинги ўринларда Миллий кутубхона деб аталади) Ўзбекистон Республикасида миллий ва жаҳон маданиятини, фан ва таълимни ривожлантириш манфаатлари йўлида ахборот-кутубхона фаолиятини ташкил этувчи ва амалга оширувчи умумдавлат универсал ахборот-кутубхона муассасаси ҳисобланади.\n2. Миллий кутубхона Ўзбекистон Республикаси Вазирлар Маҳкамаси тасарруфида бўлади.\n3. Миллий кутубхона ўз фаолиятида Ўзбекистон Республикаси Конституциясига, қонунларига, Ўзбекистон Республикаси Президентининг фармонлари, қарорлари ва фармойишларига, Ўзбекистон Республикаси Вазирлар Маҳкамасининг қарорлари ва фармойишларига, бошқа қонун ҳужжатларига ва ушбу Низомга амал қилади.\n4. Миллий кутубхонанинг ахборот-кутубхона фонди давлат мулки ҳисобланади.\n5. Миллий кутубхонанинг нашрларнинг мажбурий нусхасини олиш ҳисобига шакллантириладиган, шунингдек нодир ва алоҳида қимматли ахборот-кутубхона ресурслари сақланадиган ахборот-кутубхона фонди миллий қадриятлар ҳисобланади ва моддий маданий мерос объекти сифатида сақланиши керак.\n6. Миллий кутубхона ахборот-кутубхона фондларини ва бошқа ахборот-кутубхона ресурсларини сақлаш ҳамда улардан фойдаланишнинг махсус режимини, шунингдек улардан фойдаланиш режимини белгилайди.\n7. Нодир ва алоҳида қимматли ахборот-кутубхона ресурслари сақланишини таъминлаш мақсадида, шунингдек Ўзбекистон Республикаси қонун ҳужжатларида назарда тутилган бошқа ҳолларда Миллий кутубхонага ташриф буюриш ва ундан фойдаланиш қоидаларида кутубхонанинг ахборот-кутубхона фондларидан фойдаланишда чеклашлар белгиланиши мумкин. Миллий кутубхонада мавжуд бўлган, чекланган тартибда фойдаланиладиган ахборот-кутубхона ресурслари тўғрисидаги ахборотдан ҳамма фойдаланиши мумкин.\n8. Миллий кутубхона юридик шахс ҳисобланади, Ўзбекистон Республикаси Давлат герби тасвири туширилган ва ўз номи ёзилган муҳрга, банкларда ҳисоб-китоб рақамларига ва бошқа ҳисоб рақамларига эга бўлади.\n9. Миллий кутубхонанинг жойлашган манзили: Тошкент шаҳри, Истиқлол кўчаси, «Маърифат маркази» биноси.\n10. Қуйидагилар Миллий кутубхонанинг асосий вазифалари ҳисобланади:\nахборот-кутубхона фаолияти соҳасидаги давлат сиёсатини амалга оширишда қатнашиш;\nфойдаланувчиларнинг интеллектуал, маънавий-ахлоқий ва таълимга оид ахборотларга бўлган эҳтиёжини қондириш учун шарт-шароитлар яратиш;\nмиллий маданиятнинг тикланишига ва янада ривожланишига кўмаклашиш;\nЎзбекистон халқининг тарихий, маънавий ва маданий меросини сақлаш;\nахборот-коммуникация технологиялари асосида ахборот-кутубхона ресурсларидан ўзаро фойдаланилишини таъминлаш.\nМиллий кутубхона барча идораларнинг ахборот-кутубхона муассасалари учун республика методик маркази ҳисобланади.\n11. Миллий кутубхона ўзига юкланган вазифаларга мувофиқ қуйидаги функцияларни амалга оширади:\nахборот-кутубхона фаолияти соҳасида давлат дастурларини ишлаб чиқиш ва амалга оширишда қатнашади;\nахборот-кутубхона фондини шакллантиради, унинг сақланишини таъминлайди ҳамда фойдаланувчиларга миллий ва хорижий нашрларнинг энг тўлиқ тўпламини қонун ҳужжатларига мувофиқ тақдим этади;\nЎзбекистон Республикасида чиқариладиган нашрларнинг мажбурий нусхаларини, шунингдек диссертациялар нусхаларини олади;\nЎзбекистон Республикасида чиқариладиган нашрларнинг давлат библиографик ҳисобини ва статистика назоратини юритади;\nЎзбекистон Республикасида чиқариладиган нашрларга ISBN, ISSN тизими бўйича китоб ва даврий нашрларнинг халқаро стандарт тартиб рақамларини беради;\nэлектрон кутубхонани ва электрон каталогни шакллантиради;\nкутубхоначилик ишлари, библиографияшунослик, китоб ишлари соҳасида илмий-тадқиқот ва илмий-методик ишларни олиб боради ва мувофиқлаштиради;\nнодир ва алоҳида қимматга эга бўлган ахборот-кутубхона ресурсларини сақлаш, консервация ва реставрация қилиш ишларини амалга оширади;\nбошқа ахборот-кутубхона муассасалари билан ўзаро ҳамкорлик қилади.\n12. Миллий кутубхона қуйидаги ҳуқуқларга эга:\nЎзбекистон алоқа ва ахборотлаштириш агентлиги томонидан тасдиқланган вақтинчалик нархлар прейскурантига мувофиқ ахборот-коммуникация технологиялари асосида пулли ахборот-кутубхона хизматлари кўрсатиш;\nкутубхонадан фойдаланувчилар томонидан етказилган зарарнинг турларини ва ундириш миқдорларини қонун ҳужжатларига ҳамда Ўзбекистон алоқа ва ахборотлаштириш агентлиги томонидан тасдиқланган Миллий кутубхонадан фойдаланиш қоидаларига мувофиқ белгилаш;\nўз ахборот-кутубхона фондларидан, уларнинг тўлиқлиги ва бутлигига хилоф етказмасдан ахборот-кутубхона ресурсларининг ортиқча сони ва нусхаларини ҳисобдан чиқариш, шунингдек уларни Ўзбекистон алоқа ва ахборотлаштириш агентлиги билан келишилган ахборот-кутубхона ресурсларини ҳисобдан чиқариш тартиби тўғрисидаги йўриқномага мувофиқ ҳамда «Муаллифлик ҳуқуқи ва турдош ҳуқуқлар тўғрисида»ги Ўзбекистон Республикаси Қонуни талабларини ҳисобга олган ҳолда сотиш;\nМиллий кутубхонанинг ахборот-кутубхона фаолиятини таъминлаш учун зарур бўлган мол-мулкни харид қилиш ёки ижарага олиш;\nўз ваколатлари доирасида халқаро ахборот-кутубхона муассасалари ва ташкилотлари, шунингдек хорижий мансабдор ва хусусий шахслар билан алоқаларни амалга ошириш;\nқонун ҳужжатларида белгиланган тартибда ахборот-кутубхона фаолияти соҳасидаги вазифаларни амалга ошириш билан боғлиқ бўлган ташқи иқтисодий фаолиятни амалга ошириш;\nюридик ва жисмоний шахсларга нашрларни идентификация қилиш бўйича маслаҳатлар бериш, уларни, шу жумладан миллий қадриятларга, моддий маданий мерос объектларига мансуб нашрларни экспертизадан ўтказиш ва баҳолаш;\nахборот-кутубхона фаолияти масалаларини кўриб чиқиш учун доимий ва вақтинчалик комиссиялар, кенгашлар ташкил этади.\nМиллий кутубхона ўз ваколатлари доирасида, юкланган вазифалардан келиб чиқувчи бошқа ҳуқуқларга ҳам эга.\n13. Миллий кутубхона фаолиятига Ўзбекистон Республикаси Вазирлар Маҳкамаси томонидан белгиланган тартибда лавозимга тайинланадиган ва лавозимдан озод қилинадиган директор раҳбарлик қилади.\nбелгиланган тартибда Миллий кутубхонанинг мол-мулки ва маблағларини тасарруф этади, ишлаб чиқариш ва ижтимоий вазифаларни ҳал этиш учун кутубхонанинг ахборот-кутубхона ресурсларидан самарали фойдаланишни таъминлайди;\nМиллий кутубхонанинг моддий-техника базасини зарур даражада сақлаш ва ривожлантириш, кутубхона фойдаланувчилари ва ходимлари учун зарур шарт-шароитлар яратиш чора-тадбирларини белгиланган тартибда амалга оширади, ахборот-кутубхона фондлари ва маълумотномалар аппарати, алоҳида қимматли ва нодир ахборот-кутубхона ресурслари тўпламлари, шунингдек бинолар, иншоотлар, асбоб-анжомлар, Миллий кутубхонанинг бошқа мол-мулки сақланиши ва улардан зарур даражада фойдаланилиши учун жавоб беради.\n15. Миллий кутубхонада маслаҳат органи сифатида етакчи олимлар, кутубхона ва бошқа илмий ташкилотлар мутахассисларидан шакллантириладиган Илмий кенгаш фаолият кўрсатади. Миллий кутубхона директори Илмий кенгаш раиси ҳисобланади, у Илмий кенгаш тўғрисидаги низомни ҳамда унинг таркибини, шунингдек Илмий кенгаш фаолиятини тартибга солувчи бошқа ҳужжатларни тасдиқлайди.


Марказий Осиёда экстремизмга қарши курашдаги ОАВ роли Бишкек форумида муҳокама қилинди\nЮқори сифатли медиа-контент яратиш ва фуқаролик жамияти вакиллари, қарор қабул қилувчи шахслар ва оддий фуқароларнинг уларга нисбатан танқидий қарашини шакллантириш чоралари амалга оширилмоқда.\n«Зўравонлик экстремизмининг олдини олиш ва ОАВ роли» деб номланган халқаро форумда 120 дан ортиқ Марказий Осиёлик ва халқаро таҳлилчилар, ҳукумат ташкилотлари, ННТ ва ОАВ вакиллари иштирок этдилар. Форум 6-8 декабрь кунлари Бишкекда бўлиб ўтди. (Айдар Ашимов)\n«Internews» ташкилотининг Марказий Осиё бўйича лойиҳавий раҳбари Фарҳод Раҳматов 7 декабрь куни Бишкекда экстремизмга қарши курашда ОАВ роли ҳақида сўзламоқда. (Айдар Ашимов)\n7 декабрь куни Бишкекда бўлиб ўтган форум иштирокчилари мутахассисларнинг асосий ғояларини акс эттирувчи постерлар орқали маълумотни қандай қилиб визуал тарзда етказиб беришни ўрганмоқдалар. (Айдар Ашимов)\n7 декабрь куни Бишкекда экстремизмга қарши кураш бўйича халқаро форум доирасидаги тадбирларнинг бирида иштирок этаётган қатнашчилар. (Айдар Ашимов)\nБИШКЕК – 120 дан ортиқ Марказий Осиёлик ва халқаро мутахассислар оммавий ахборот воситалари, шунингдек, ижтимоий тармоқлар ва хабар алмашиш иловаларининг экстремизмга қарши курашдаги роли муҳокамасига бағишланган форумда иштирок этдилар.\n6-8 декабрь кунлари Бишкекда бўлиб ўтган «Зўравонлик экстремизмининг олдини олиш ва ОАВ роли» деб номланган уч кунлик форум қатнашчилари орасида журналистлар, ҳукумат ва нодавлат ташкилотлар вакиллари ҳам бор эди.\nТаҳлилчилар «мустақил ОАВ, ижтимоий ташкилотлар ва ҳукумат идоралари биргаликда ҳаракат қилиши ва жамоатчилик, айниқса, ёшлар, аёллар, этник ва диний озчиликлар билан муносабатларини яхшилаш мумкинлигини» кўрсата олдилар, дейилади «Internews»нинг 6 декабрь кунги баёнотида.\nФорум «Internews» халқаро нодавлат ташкилоти, Қирғизистон ташқи ишлар вазирлиги ва Қирғизистоннинг диний ишлар бўйича давлат комиссияси (ГКДР) томонидан ташкиллаштирилди.\nОстонада бўлиб ўтган матбуот анжуманида қатнашган қозоқ журналистлари, 21 ноябрь куни олинган сурат. Марказий Осиё давлатларидан келган кузатувчилар ва журналистлар Бишкекда 6-8 декабрь кунлари бўлиб ўтган уч кунлик форум давомида экстремизмга қарши курашда ОАВ ролини муҳокама қилдилар. (Айдар Ашимов)\nТашкилотчиларнинг фикрича, форум доирасида ўтказилган муҳокамалар «миллий ва ҳудудий ҳамкорликни мустаҳкамлаш учун минтақадаги мулоқотни кучайтиришга ёрдам беради ва радикаллашув сабабларини бартараф этишга хизмат қилади».\nКеча, бугун ва эртага\n«Internews» томонидан Европа иттифоқининг молиявий кўмаги асосида Марказий Осиёда медиа-саводхонлик орқали радикаллашувнинг олдини олишга қаратилган лойиҳа доирасида ўтказилган тадбир учта: «Кеча», «Бугун» ва «Эртага» қисмларидан иборат бўлди.\n«Тадбирнинг биринчи кунда амалга оширилган лойиҳалар бўйича ҳисоботлар ва тақдимотлар ўтказилди», деди «Internews» лойиҳасининг Марказий Осиёдаги раҳбари Фарҳод Раҳматов Карвонсарой нашрига.\n«Эртаси куни амалга оширилаётган ташаббусларни муҳокама қилдик», деди у. «Тадбирнинг сўнгги кунида муҳокама қилинган маълумотларни кўриб чиқдик, иштирокчилар келгуси лойиҳалар учун ўз тавсияларини бердилар.»\nЛойиҳанинг асосий эътибори Марказий Осиё мамлакатларида радикаллашувнинг олдини олиш бўйича миллий ва минтақавий чораларга қаратилган, деди Раҳматов. Лойиҳа шу мақсадда журналистлар, жамоатчилик фаоллари ва ОАВ мутахассисларини қўллаб-қувватлайди ва уларга таълим беради.\n«Бу чоралар юқори сифатли медиа-контент яратиш ва фуқаролик жамияти вакиллари, қарор қабул қилувчи шахслар ва оддий фуқароларнинг уларга нисбатан танқидий қарашини шакллантиришга қаратилган», деди у.\nАҚШнинг Қирғизистондаги элчиси Эдуард Ауэр очиқ сиёсий муҳокамалар ўтказиш зарурлигини таъкидлади.\n«Биз турли мавзулар, жумладан, экстремизм ва терроризм мавзусидаги сиёсий баҳс-мунозаралар олиб боришга имкон берадиган платформаларни яратишимиз керак», деди у Карвонсаройга.\n«Мустақил ОАВ томонидан ёритиладиган бундай муҳокамалар, албатта, ўз самарасини беради», деди у. «Одамлар тўғри танловни амалга оширадилар ва бу зўравонлик экстремизмига қарши курашда яхши чора бўлиб хизмат қилади».\nЭкстремистик ташвиқотга қарши кураш\nОАВда жанговар ҳаракатларнинг ёритилиши, шунингдек, террорчилар акс этган фотосуратлар ва видеолавҳаларнинг берилиши ғайриихтиёрий равишда экстремистик ташкилотлар фаолиятининг тарғиб қилинишига сабабчи бўлиши мумкин. Бу ҳақда форум иштирокчиларига Қирғизистон ички ишлар вазири ўринбосари Мирлан Каниметов маълум қилди.\n«Бу борада жуда эҳтиёткор бўлиш талаб этилади, сабаби нотўғри тақдим этилган ахборот экстремистик ташкилотларнинг янги издошларини жалб қилади», деди у.\n«Журналистлар махсус билимларга муҳтожлар. Мазкур форум зўравонлик экстремизмига қарши кураш йўлидаги яна бир муҳим қадам бўлади».\n«Террорчилар одам ёллашнинг барча усуллардан фойдаланмоқдалар», деди Африкадаги Albany Associates International PR-компаниясининг мижозлар билан ишлаш бўлими раҳбари Фотима Аҳмад.\n«Улар ҳатто ночор одамларга ёрдам қўлини чўзиши, шу билан уларнинг ишончини қозониб, ўз сафига жалб қилиши мумкин» дейди кениялик мутахассис.\n«Террорчилар одамларни ёлғон ваъдаларга ишонтириб, улар билан мафкуравий тарғибот ишларини олиб борадилар», деди у. «Улар интернетда ўз ғояларини тарқатиш учун турли усулларни қўлламоқдалар.»\n«Уларга қарши курашда биз заҳирамиздаги барча усуллар ва воситаларни ишга солишимиз зарур», деди Аҳмад. «Мисол учун, одамларга қисқа анимацион роликлар маъқул бўлаётганини кўряпмиз, бундай роликлар ижтимоий тармоқлар орқали фаол равишда улашилади. Визуализациянинг бу тури экстремистик мафкурага қарши курашда қўл келиши мумкин».\nБунақанги форумлардан наф йўқ\nБаъзи америкаликлар террорчиларни яратади, бошқалари дунёга ўзларини кўрсатиб қўйиш учун, уларни мағлуб қилишга уринади\nМарказий Осиёлик журналистлар ва ёшлар дезинформацияга қарши кураш йўлларини ўргандилар\nЯқинда бўлиб ўтган Internews Eduthon анжумани Қозоғистон, Қирғизистон, Ўзбекистон, Тожикистон ва Туркманистонда медиа-саводхонликни ошириш ва экстремизмга қарши кураш масалаларига бағишланди.\nМарказий Осиёда медиа-саводхонликни оширишга қаратилган ЕИ лойиҳаси амалга оширилади\n3,3 миллион евролик лойиҳа медиа-саводхонлигини ошириш ва минтақада радикализмни бартараф этишга қаратилган.\nФорумга йиғилган қозоқ имомлари одамларни илм олиш ва ватанпарварликка чақирдилар\nҚозоғистонлик юзлаб диний арбоблар, ҳукумат мансабдорлари ва олимлар мамлакатнинг экстремизмга қарши саъй-ҳаракатлари ва ёшлар радикаллашувининг олдини олиш йўлларини муҳокама қилдилар.


Ўзбекистон ҳукумати кучли халқаро босимлар ортидан 18 ëшга тўлмаган болаларни оммавий тарзда пахта теримига ҳайдаш сиëсатидан воз кечишга мажбур бўлгач¸ пахта юки биринчи навбатда аҳоли, бюджет ташкилотлари ишчилари ва жамоат ташкилотлари зиммасига қўйилди.\nОзодликка пахтага чиқмаса иш ва ўқишидан ҳайдалиши¸ пенсиясиз қолиши¸ болалар нафақасидан ажралиши ҳақидаги пўписалар ортидан далага чиқишга мажбур бўлган ўзбекистонликлардан кунига ўнлаб хабар келмоқда.\nАйни пайтда¸ 13 октябрь куни Озодликка боғланган қашқадарëликлардан бирининг айтишича¸ мажбурий меҳнат вазиятини ўрганиш учун вилоятга келган Халқаро меҳнат ташкилоти кузатувчилари олдига чиқиб¸ ўзининг мажбуран пахтага чиқарилгани ҳақида гапирадиган бирор кимса топилмаган.\n- Ўзингиз ўйланг¸ ëнида Тошкентдаги вазирликлардан келганлардан ташқари маҳаллий ҳокимият¸ хавфсизлик ва милиция ходимлари юрган хорижликларга ким юрак ютиб¸ мени пахтага мажбурлашди¸ дея олади. Ҳамма бир овоздан пахтага ўзимиз хоҳлаб чиқдик¸ деб айтаяпти¸ албатта¸ дейди Озодлик микрофонига гапирган қашқадарëликлардан бири.\nҚашқадарëлик кузатувчи билан суҳбат.\nҚашқадарëлик кузатувчи билан суҳбат


Хосият Бекмирзаева. Навоий ва Бобур - www.ziyouz.uz\nБош саҳифа Илм ва фанАдабиётХосият Бекмирзаева. Навоий ва Бобур\nЧоп этилган 12.02.2018 03.04.2017 МуаллифZiyouz.uz\nНавоийнинг идеал ҳукмдор ҳақидаги орзулари Бобур фаолиятида муайян даражада акс этган. Бобур ўзи тузган “Буюк империя”да ислоҳотлар ўтказган ва мафкурасини мустаҳкамлаган. Бунинг назарий асосларини яратиш мақсадида диний‑фалсафий асарлар, ҳарб ишига оид китоблар ёзган. “Мубаййин” ва қатор рисолалари бунга далилдир.\nАлишер Навоийгача ҳам ўзбек ёзма адабий тили муайян даражада шаклланган, шеъриятда ҳам анъаналар мавжуд эди. Алишер Навоий ўзининг турли мавзуга бағишланган шеърий ва насрий асарлари орқали ўзбек адабий тилини ривожлантирди. У бунинг учун ўзбек тили шевалари имкониятларидан фойдаланди, мавжуд адабий мактабларнинг анъаналарини ўзлаштириб ва умумлаштириб, ягона ўзанга солди. “Навоийнинг ўзбек тилида ёзиш ҳақидаги ташвиқот ва тарғиботлари ўз даврида у кутган даражада муваффақият қозонмаган бўлса ҳам, аммо ўзбек адабиётининг бундан кейинги тараққиётида жуда катта ижобий роль ўйнади”. Заҳириддин Муҳаммад Бобурнинг шеърий ва насрий асарлари шундан далолат беради.\nБобур Навоийнинг “олий услуб”ига тақлид қилмаган, у оддий туркона услубда асарлар битган. Навоий ўз асарларида замонанинг жуда муҳим ижтимоий ва фалсафий масалаларини кўтарган. Навоий ва Бобур ижоди бир даврда турли усуллар мавжуд бўлишининг ёрқин намунасидир. “Бобурнома” жуда содда, равон тил билан ёзилган. Бу фикрни Бобур шеърияти хусусида ҳам айтиш мумкин.\nБобур ўзига устоз деб билган Навоий ижодини чуқур ихлос билан ўрганган, кўпгина ғазалларини ёд олган. “Бобурнома”нинг 1499-1500 йилларга бағишланган бобида руҳиятида вужудга келган безовталик ҳақида бундай ёзади: “Гоҳи телбалардек ёлғуз пушта ва даштқа борур эдим. Гоҳи боғот ва маҳаллотни кўча-бакўча ахтарур эдим. Не юрумоқта ихтиёрим бор эди, не ўлтурмоқта, не бормоқта қарорим бор эди, не турмоқта.\nБизни бу ҳолатқа сен қилдинг гирифтор, эй кўнгул”.\nУшбу мисралар Навоийнинг “Наводир уш-шабоб” девонидаги (385-рақамли) ғазалнинг учинчи байтидир. Руҳиятига мос келган байтини эслагани Бобур бу ғазални тўлиқ ёд олганини билдиради. Бобур Навоий ижодини чуқур билгани унинг лирикасида ҳам акс этган:\nОшиқ ўлғоч кўрдум ул шамшод қаддин юз бало,\n“Оллоҳ, Оллоҳ, ишқ аро мундоқ балолар бор эмиш”.\nБобур ғазалидаги иккинчи мисра тазмин санъати асосида Навоийнинг қуйидаги байтидан олинган:\nОшиқ ўлдим билмадим ёр ўзгаларга ёр эмиш,\nОллоҳ, Оллоҳ, ишқ аро мундоқ балолар бор эмиш.\nМаълумки, Навоийнинг кўпгина ғазаллари аниқ бир мавзуга бағишланган ва улар композицион жиҳатдан яхлит. Шоирнинг ушбу ғазали воқеабандликка қурилган. Бобур ижодида ҳам Навоий шеърлари таъсирида ёзилган бундай ғазаллар кўплаб топилади.\nНавоий ғазаллари мавзу ва мазмун эътибори, воқеабандлик даражасига кўра ҳар хил. Бобур ғазаллари хусусида ҳам шундай дейиш мумкин.\nНавоий нимага эътибор қаратмоқчи бўлса, асар давомида ўқувчи диққатини бот-бот ўша нуқтага жалб қилади, ана шу мақсадга етказадиган сўзлардан қайта-қайта фойдаланади. Шундай ҳолат Бобур ғазалларида ҳам мавжуд. Бунга қуйидаги ғазал мисол:\nҚуёшим ҳар сориға азм қилса, заррае қолмон,\nНе учунким, агар айрилсам ондин, кун кўра олмон.\nОнингдек бўлмишам ҳайрон қуёш янглиғ юзунгаким,\nҚуёшдек найзалар тегса кўзумга кўз ола олмон.\nАгарчи ёр ишқи нотавон кўнглумға ўт солди,\nВале, мен нотавон ул ёр ишқида кўнгул солмон.\nИбодат вақти бўлса, ҳар неча меҳроб ўтрумда,\nҚошин нақшин тасаввур қилмағунча, ерга бош чолмон.\nИроқу Форса гар етса сенинг бу шеъринг, эй Бобур,\nАни ҳифз этгуси Ҳофиз, мусаллам тутқуси Салмон.\nҒазалда шоир қуёш, ёр ишқи каби сўзларни қайта‑қайта ишлатади. Ғазалдан қуйидагича маъно англашилади:\nҚуёшим (яъни ёрим) қай томон юрар бўлса, мен ундан зарра ҳам ортда қолмайман, нега десангиз, агар ундан айрилар бўлсам, кун кўролмайман.\nҚуёш юзингга шунчалар ҳайрон бўлганманки, қуёш нурлари гўё найза бўлиб кўзимга санчилса ҳам ундан кўз узолмайман.\nЁр ишқи нотавон кўнглимга гарчи ўт солди, аммо мен нотавон ёр ишқида кўнглимни хотиржам қила олмайман.\nИбодат вақти бўлса-ю, меҳроб қаршисида турсам ёр қошининг нақшини тасаввур қилмагунча, сажда учун бош қўя олмайман.\nЭй Бобур, агар бу шеъринг Ироқ ва Эронга етиб борса, Ҳофиз уни ёд олиб, Салмон эъзозлайди.\nҒазал мисралари мазмунан бир-бири билан мустаҳкам боғланиб, олдингиси навбатдагисига йўл очган. Шоирнинг бошқа ғазалида ҳам шундай манзара мавжуд:\nБу кеча кулбамға келди ул қуёшим ёшурун,\nҚарнларда келмади ҳаргиз мунингдек кечқурун.\nОғзидек тор фурсат васли, вале, ҳажри туни,\nУл муанбар сочи янглиғ ҳам қоронғу, ҳам узун.\nТо хаёли оразинг тушти кўнгулга, эй қуёш,\nБўлди кўнглум бир ёнар ўту сўнгакларим – ўтун.\nБўлди кўнглумда гириҳи ҳасрат анинг тор оғзидин,\nБор магар жисмим менинг тору кўнгул анда тугун.\nОлғали жонимни ҳижронға ҳавола қилди ёр,\nҚўйма ҳижронға, ажал, жонимни ол, тенгри учун!\nСарвдек қадди фироқида фиғонимдур баланд,\nГул киби рухсори ҳажрида ёшимдур лолагун.\nИшқ ила девоналиғда бўлмишам соҳиб камол,\nИшқ аҳли, эмди Бобурни дегайсиз зуфунун.\nБу кеча қуёшим (яъни ёрим) кулбамга яширин келди, шунча замонлар ҳеч бундай кечқурун келмас эди.\nВасл фурсати оғзидек тор, ҳажр туни эса анбар бўйли сочи каби ҳам қоронғи, ҳам узун.\nЭй қуёш, оразинг (юзинг) хаёли кўнгилга тушгач, кўнглим ёнар ўту суякларим ўтин бўлди.\nТор оғзидин ҳасрат тугуни кўнглимда бўлди, жисмим тору кўнгил ундаги тугун.\nЁр жонимни олгани ҳижронга топширди, ажал, ҳижронга қўйгунча, тангри йўлида жонимни ол.\nСарвдек қадди фироқида оҳу фарёдим юксакка ўрлайди, гул каби рухсори ҳажрида кўзёшим лоларанг.\nИшқ девоналигида соҳиб камол бўлдим, ишқ аҳли, энди Бобурни зуфунун дейсизлар.\nБобурнинг бошқа шеърларидаги каби ушбу ғазалида ҳам арабча-форсча сўз ва иборалар нисбатан кам.\nҒазалдаги қофиядош сўзлар: ёшурун – кечқурун – узун – ўтун – тугун – учун – лолагун – зуфунун ўша давр шеърияти учун оҳорли қофия саналади.\nБобурнинг “Кошки” радифли ғазали бор. Лутфий ҳам, Навоий ҳам худди шундай радифли ғазал ёзган.\nОчмайғай эрди жамолинг олам аро кошки,\nСолмағай эрди бари оламға ғавғо кошки,\nдейилган бўлса, Бобур ғазалида янги фикр-мулоҳаза, ўзгача ҳиссиёт – армон-пушаймонлик ҳисси ифодаланади:\nКўрмагай эрдим жамоли олам оро кошки,\nБўлмағай эрдим бари оламға расво кошки.\nИшқу васлу айш ила ишратдин илло, кошки.\nНавоийда ҳам, Бобурда ҳам ёр ёғлиғи (рўмоли) ҳақида ғазал бор. Муаллиф айтилмаса-да, улар кетма-кет ўқилса, шеършунос бўлмаган киши ҳам ғазалларнинг қайси бири Навоийга, қайси бири Бобурга тегишли эканини аниқ ажрата олади. Бунга, аввало, сўз ва ибораларнинг танишлиги; фикрнинг аниқ ва лўнда ифодаланиши; қўлланган бадиий-тасвирий воситалари имкон беради. Албатта, бу ижодкорнинг маҳоратидан далолат беради. Бобурнинг ёғлиқ ҳақидаги ғазалида ёрнинг рўмоли ошиққа “жон риштаси”дан тўқилганга ўхшаб кўриниши таъкидланади. Лирик қаҳрамон маъшуқага “рўмолинг жонларнинг ришталаридан тўқилган”, дейди. Шоир: “Хаста жонлар риштасидиндур магар ҳар тор анга?” деб савол берар экан рўмолга нисбатан ҳавасланиб:\nЭврулур бошингғаю гоҳи юзунга юз қўяр,\nБу жиҳатдин от эмиш “гулпечу” гаҳ “гулзор” анга, –\nБу байтдан шоир яшаган замонда рўмолнинг “гулпеч”, “гулзор” деган турлари бўлгани англашилади. Бизнингча, “гулпеч” – дурра, “гулзор” эса рўмол маъносида келмоқда.\nҒазалдаги сўнгги икки байт кўнгилга хитобан айтилган. Уларнинг бирида:\nЭй кўнгул, юз пора қилса ёр тиғи, ғам ема,\nЛутф этиб гар боғлар ўлса ёғлиғини ёр анга, –\nдеб кўнгилга тасалли беради.\nМақтаъда бу фикр яна ҳам кучайтирилади:\nКўнглум истар ёғлиғингни, балки андин бир насим\nЕтса Бобурға эрур жон бирла миннатдор анга!\nБобур ғазалда ёғлиқни байтма‑байт тадқиқ қилади ва унинг тўлақонли образини гавдалантиради.\nБобур ғазаллари хусусидаги фикрларни унинг рубоийларига нисбатан ҳам айтиш мумкин. Чунки Бобур ҳам ўз рубоийларида Навоийнинг одоб-ахлоқ ва инсоний комиллик мавзуларини давом эттирган. Масалан, Бобурнинг ижтимоий-сиёсий аҳволи билан боғлиқ, “Ёд этмас эмиш кишини ғурбатда киши” деб бошланадиган рубоийси Навоийнинг “Ғурбатда ғариб шодмон бўлмас эмиш” мисраси билан бошланувчи рубоийсига маъно ва мазмунан оҳангдош. Ёки Бобур: “Рафторию қаддиға равоним садқа, Бир боқишиға икки жаҳоним садқа”, – деганда, Навоийнинг шу монанд мисралари эсга тушади. “Кўзум ичра ёр тутуб, кўнглумда манзил қилғудек” мисраси эса “Қаро кўзум…”нинг ўзгача талқинидир. Булардан келиб чиқиб Бобур ижоди Алишер Навоий ижодига ўхшайди, деб айта олмаймиз. Лекин адабий таъсир масалалари доирасида Навоий ва Бобур ижоди ўрганилса адабиётшуносликда янгилик бўладиган бир қатор тўхтамларга келиш мумкин.\nХосият Бекмирзаева 1974 йилда туғилган. Ўш давлат университетининг филология факультетини тамомлаган. “Бобур шеъриятида поэтик образ”, “Экологик тарбия воситалари” номли китоблари нашрдан чиққан.\n Ҳайитметов А. Навоийнинг адабий танқидий қарашлари. – Тошкент, 1959. – Б. 95.\n← Аввалги Аввалги Дадахон Нурий. Изтироб (бадиа-роман)\nКейинги → Кейинги: «Ёшлик» журналининг 2017 йил сонлари тўлиқ тўплами


Ғиждувон деҳқон бозори замонавийлаштирилди\n09:27 / 29.12.2019\nБуткул қайтадан бунёд қилинган замонавий деҳқон бозори ғиждувонликлар учун ўзига хос янги йил совғаси бўлди. Туман марказидаги янги бозор барча талабларга тўла жавоб беради.\nЯнги деҳқон бозорини тўлиқ реконструкция қилиш ва замонавий кўринишга келтириш Ўзбекистон Президентининг 2017 йил 27 мартдаги “2017–2019- йиллар даврида деҳқон бозорларини реконструкция қилиш ва уларнинг ҳудудида замонавий савдо мажмуалари қуриш дастурини тасдиқлаш тўғрисида”ги қарори асосида амалга оширилди.\nҚарор ижросини таъминлаш мақсадида “NBU BUNYODKOR INVEST” ҳамда “Ғиждувон деҳқон бозори қурилиш” МЧЖ қурувчилари томонидан эски типдаги деҳқон бозори замонавий савдо мажмуасига айлантирилди. Бунинг учун 110 миллиард сўмлик қурилиш-монтаж ишлари бажарилди. Натижада 1864 та савдо ўрнига эга бўлган очиқ павильон ва 3 та икки қаватли савдо дўкони қуриб фойдаланишга топширилди.\nЯнгиланган бозорда гўшт, сут, балиқ, мева-сабзавот, нон, қандолат маҳсулотлари сотишга мўлжалланган алоҳида павильонлар, ўзида барча қулайликларни яратган савдо расталарида сотувчилар харидорларга сифатли хизмат кўрсатмоқдалар.\n– Авваллари бозорларимизда бундай шароитлар бўлмаган, – дейди Обид ота Тешаев. – Сотувчилар таъмирга муҳтож, усти очиқ савдо расталарида қийинчилик билан харидорларга хизмат кўрсатишар эди. Ахир савдо фақат ёзда, ёғин-сочинсиз кунлари қилинмайди-ку. Савдогарларгаям, харидорларгаям усти ёпиқ, ҳамма шароитлари бор бозор керак эди. Бошқа шаҳарларга борганимизда обод бозорларни кўриб ҳавасимиз келарди. Мана, орзумиз ушалиб бизда ҳам шундай жойлар қурилди.Ғиждувонликлар бари жуда хурсанд.\n– Бозоримиз тўкинлиги, арзонлиги билан ҳам машҳур, шунинг учун бу ерга қўшни туманлар, ҳаттоки бошқа вилоятлардан ҳам кўплаб харидорлар келиб туришади. Қолаверса, Ғиждувонда ишлаб чиқарилган ҳунармандчилик маҳсулотларининг довруғини бутун Ўзбекистонда яхши билишади. Тадбиркорлар ва ҳунармандга нима керак? Барча қулайликларга эга савдо расталари. Афсуски, “Пахта тозалаш заводи” биноларида жойлашган эски деҳқон бозори сотувчиларнинг ҳам, харидорларнинг ҳам талабларига жавоб бермас эди. Бозорда қишлоқ хўжалиги ва бошқа маҳсулотлар бетартиб сотиларди, тирбандлик ва тартибсизлик бозорга кираверишдан бошланарди. Мана энди барчаси жойига тушди. Ихтисослаштирилган бозорнинг барпо этилиши эса тадбиркорларга ҳам, аҳолига ҳам ҳар томонлама қулайлик яратди.\nМажмуанинг очилиш маросимида вилоят ҳокими Ўктам Барноев сўзга чиқиб, Президент Шавкат Мирзиёевнинг 2019 йил 29-30 март кунлари Бухоро вилоятига амалга оширган ташрифлари чоғида берилган топшириқларнинг ижросини таъминлаш мақсадида шарқона ва миллий меъморчилик анъаналарини ҳисобга олган ҳолда Ғиждувон деҳқон бозорини замонавий савдо мажмуасига айлантирилганини таъкидлади.\nОчилиш маросимида янги савдо мажмуасининг қисқа муддатда ва сифатли қилиб қуриш, сотувчи ва харидорларга қулай шароит яратиш, савдо хизмати сифатини янада яхшилашга беқиёс куч-ғайрат сарфлаб, зўр жонбозлик ва фидойилик кўрсатганларга халқ депутатлари Бухоро вилояти кенгашининг фахрий ёрлиқ ва қимматбаҳо совғалари топширилди.\nЯнгиланган Ғиждувон деҳқон бозорида мингдан ортиқ тадбиркор, фермер ва деҳқонларга ўзлари етиштирган маҳсулотларни сотишлари учун шарт-шароит ҳозирлангани баробарида 2 минг нафар кишини доимий иш билан таъминланганини алоҳида қайд этиб ўтиш керак.\nМаҳалладошини тунаган ҳамтовоқлар қўлга олинди\n23:05 / 24.09.2019\nБухоро вилоятида 1,8 млрд долларлик шамол электр станцияси қурилиши бошланди\n“Ғиждувон” эркин иқтисодий зонаси ҳудуди кенгайтирилади


Наврўз муносабати билан Ўзбекистон президенти Ислом Каримов тантана нишонланаётган жойга йиғилган хос кишилар олдида табрик нутқи сўзлади. Ўз сўзида Ислом Каримов одамларни Ўзбекистондаги тинчлик ва хотиржамликни қадрлашга чақирди.\nПрезидент нутқидан кейин ўзбекистонлик санъаткорларнинг чиқишлари бошланди.\nМаълумотларга кўра, Наврўз тантаналарида парламент ва ҳукумат аъзолари, фан, маданият, санъат ва спорт арбоблари, тадбиркорлар, фахрийлар, хорижий элчихоналар ва Ўзбекистонда аккредитация олган халқаро ташкилотлар ходимлари иштирок этмоқда.\nТантана муносабати билан Тошкентда транспорт ҳаракати чекланган, байрам тантанаси ўтказилаётган жойга яқин бўлган “Миллий боғ” метростанцияси вақтинча ёпилган. Шунингдек, пойтахтга кириш-чиқиш жойларида автомобиллар тартиб посбонлари томонидан диққат билан текширилмоқда.\nТантана куни Тошкентдаги айрим кўчаларда транспорт қатнови чекланиши ҳақида расмийлар пойтахт аҳлини аввалдан огоҳлантирмаган. Бу эса йўловчи ва ҳайдовчилар норозилигига сабаб бўлмоқда. Ўзбекистон нашрлари форумларида Интернет фойдаланувчилар бу чекловлар юзасидан ёзғирган кўплаб шарҳларга дуч келиш мумкин. Хусусан, Абдурауф Набиев исмли фойдаланувчи эрталаб Ҳамза метросидан Чорсугача бўлган қисқа йўлни босиб ўтиш учун 1 соат сарфланганини айтади. Ўзини Славик К. деб таништирган фойдаланувчи эса Самарқанд дарвоза кўчасида юзага келган тиқин туфайли кўпчилик ўқиш ва ишига кеч қолганини ёзади.\nМавзу тафсилотлари билан кун давомида таништирамиз.


Жисмоний тарбия институти мураббийи 8 минг доллар пора олгани учун қўлга тушди\n11:51 / 27.07.2015\nАбитуриентни пора эвазига интситутга қабул қилишга ҳаракат қилган Ўзбекистон давлат жисмоний тарбия институти ходими қўлга олинди. Бу ҳақда "На Посту" нашрида ёзилган.\nМаълум бўлишича, Сардор исмли йигит институтга кириш имтиҳонларидан ўта олмаганидан кейин ҳам, қўшимча ўринлар очилишига умид қилган ҳолда ўз ҳужжатларини қайтариб олмасдан, Ўзбекистон давлат жисмоний тарбия институтининг Яшнабод туманидаги интернат-мактабида футбол билан шуғулланишда давом этган.\nКунлардан бир куни Сардорнинг дўсти Шавкат уни бу борада ёрдами тегиши мумкин бўлган одам ҳисобланган институт мураббийларидан бири билан таништириб қўйган. Сардор ва Шавкатнинг ота-оналари бу мураббийга ўз фарзандларининг қўшимча ўрин асосида ўқишга киришларини таъминлаши учун 8 минг доллар беришган.\nМураббий болаларнинг ўқишга киргани тўғрисида қалбаки ҳужжатлар тайёрлаб, шартномани тўлаш учун квитанция берган. Унда мураббийга тегишли «Хуш келибсиз» фирмасининг ҳисоб рақами кўрсатилган бўлган. У олинган пулларни ўзининг шахсий эҳтиёжлари учун ишлатиб юборган. Болалар эса ўқишга киришмаган.\nФирибгар билан боғланишнинг иложини топа олишмагач, ота-оналар милицияга мурожаат қилишган.\nАйни вақтда мураббий ҳуқуқ-тартибот идоралари томонидан қўлга олинган ва пуллар қайтарилган.


Ҳожиларимиз учун Арафот майдонида жами 175 дона замонавий кондиционер ўрнатилмоқда - Hidoyat.uz\nАсосий саҳифа Янгиликлар Ҳожиларимиз учун Арафот майдонида жами 175 дона замонавий кондиционер ўрнатилмоқда\nЧоп этилди Avgust 5, 2019 Ҳожиларимиз учун Арафот майдонида жами 175 дона замонавий кондиционер ўрнатилмоқдаda fikr bildirishni o'chirish\nМана, борган сари ҳаж ибодатини адо этиш учун белгиланган муайян кунлар ҳам яқинлашмоқда. Бу йилги ҳожиларимиз учун ўтган йиллардан фарқли равишда, енгиллик ва қўшимча қулайликлар яратилиб, шарт-шароитлар янада яхшиланди.\nКеча, 3 август куни, Дин ишлари бўйича қўмита раиси, “Ҳаж-2019” ишчи гуруҳи раҳбари Ж.Акрамов ҳамда Ўзбекистон мусулмонлари идораси раиси, муфтий У.Алимов Арафот майдони, Мино водийси ва Муздалифадаги тайёргарлик жараёнини кўздан кечиришди. Бу ҳақда Дин ишлари бўйича қўмита матбуот хизмати хабар берди.\nДастлаб, Арафот майдонида ўзбекистонлик ҳожилар учун ажратилган хайма(чодир)лар кўздан кечирилиб, у ердаги шарт-шароитлар билан яқиндан танишилди.\nЭътиборли жиҳати, ўтган йиллардагидан фарқли равишда, бу йил ҳожиларимиз қўним топадиган Арафот майдонидаги хаймаларни салқинлаштириш мақсадида ҳамкор ширкат томонидан жами 175 дона янги, замонавий кондиционер ўрнатилмоқда.\nШунингдек, масъуллар Мино водийсида ҳам бўлишди. Бу ерда ҳам мақтанса арзигулик янгилик ва қулайликлар, шарт-шароит ҳозирланган. Жумладан, авваллари ошхона ва таҳоратхоналар сони битта бўлган бўлса, бу йил уларнинг сони иккитага кўпайтирилиб, жами учтани ташкил этади, аёллар ва эркаклар учун алоҳида тиббиёт хоналари хизмат кўрсатади. Бу ҳам ҳожиларимизга бўлган юксак эътиборнинг натижасидир.\nМасъуллар шом қоронғусида, муздалифа майдонида ўзбекистонлик ҳожилар учун ажратилган махсус жойни ҳам айланиб чиқишди. Бу йилги ҳожиларимиз учун мазкур кенгликда ҳам янги қулайликлар муҳайё қилинганини кўриш мумкин. Жумладан, бу йил баҳаво, кенг, текис жой ажратилгани, албатта, Арафот майдонидан қайтган ҳожиларимизга ором маскани ўлароқ, хизмат қилиши ҳақиқат.\nЎз навбатида, Дин ишлари бўйича қўмита раиси, “Ҳаж-2019” ишчи гуруҳи раҳбари Ж.Акрамов ҳамкор ширкат масъулларига жойлардаги шарт-шароитларни янада яхшилаш, ҳожиларимизга юқори даражада хизмат кўрсатишни ташкил этиш бўйича масъулларга муҳим таклиф ва тавсияларни берди.\nМадина ва маданият


Яқиндагина «Макка»га бориб келган Юлдуз Усмонова Гулноранинг «ғийбатини» қилиб ўтирибди – mulkdor.com\nЯқиндагина «Макка»га бориб келган Юлдуз Усмонова Гулноранинг «ғийбатини» қилиб ўтирибди\nJune 28 2019, 01:06 ЖамиятМаданиятМафкурамизМаънавиятСанъатСиёсатЎзбекистонХабарлар\nЮлдуз Усмонова ижтимоий тармоқлар орқали ўзининг қаерда экани, автомашиналарда челленж қилиши, туғилган куни ва ҳоказоларни «кўз-кўз» қилиб туради.\nОхиргиси ҳаммасидан ўтиб тушди.\nНима эмиш? Гулнора Каримова ўғри эмиш!\nКимсан Гулнора Каримова ўғри. Айни баёнот ортидан на Бош Прокуратура ва бошқа ҳуқуқни муҳофаза қилувчи ташкилотлардан садо чиқмай турганда Гулноранинг 1.2 млрд. доллари ташвиши биз журналистларга қолиб кетди ёки …\nЖаҳонгир Позилжонов, Зиёда, Ҳалима ўзининг ижтимоий тармоқлар орқали «Опа»ни соғинганларини, уни тезроқ фарзандлари олдига қайтишини сўраб тилак билдиришди.\nУлар тош бўрон қилинмади, холос. Айрим «заказ»чилар ҳужумга ўтишди.\nХўш, Жаҳонгир, Зиёда, Ҳалиманинг тилагида ким нима ёмонлик кўрди. Шахсан мен ҳам гарчи ҳурмат қилган инсоним ашаддий жиноятчи бўлсада, унга тилак билидиришга ҳақлиман. Бу менинг шахсий бурчим. Мен иккиюзламачи эмасман!\nЮлдуз Усмонова камера қаршисида чиройли бўлиб ўтириб олиб, Гулнора Каримовани ўғри, бошга бало, айримларнинг бошига «қор» ёғдиргани каби гапларни айтиб, уни таҳқирлади.\nПулини бермаганию, ўзини тинимсиз текинга, томсувоққа ишлатилганини ҳам Юлдуз Усмонова айтишга улгурди.\nСенга нима дейдиган одам йўқ! Туркияда юрган кунлариз ёдда турсин опагинам! Хулоса ўзингиздан!\nЮлдуз Усмонованинг баёноти ортидан Жаҳонгир Позилжонов гапирган гапини қайтиб олди, сабаби у Ҳокимнинг «қўлидан» чиққан қўшиқчи экан. Масалага ҳоким аралашди, шекилли!\nШу вақтда кутилмаганда Рашид Холиқов ҳам Юлдуз Усмонова тарафга ўтди.\nИшонинг санъаткорларнинг кўпи Юлдуз Усмоновани қўллаб қувватламади ва аксинча улар сукут сақлашни маъқул деб билишди ва бу кичкинагина қўрқув ҳали ҳамон мавжуд деган фикрни шакллантиради.\nУлар кутишди. Агарда Жаҳонгир гапидан қайтмаганда эди, уларнинг сафи яъни Зиёда, Ҳалиманинг сафи 100 дан ошиб кетарди.\nЮлдуз Усмонованинг баёноти унинг ички ҳиссиётими ёки уюштирилдими, буни худо билади! Юлдуз Усмонова худони таниган, билган аёл деб ўйлайман ва шу сабаб ўзлари яна бир кун, яъни кечагидай ҳақиқатни айтадилар, фақат тинч яшаб турсак бўлди.\nЮлдуз Усмонованинг гапидан кейин Имон Каримова ҳам ўз фикрларини ижтимоий тармоқлар орқали билдирди. У кесатиқларга тўла, лекин самимий ёзилган. Мен ҳаётим давомида кўп инсонларни танидим, билдим, лекин Имондек онага содиқ ва она учун курашадиган қизни кўрмадим. Гулноар н6има қилган ва нима қилмаган билмиманку, лекин у ўз қизини онага меҳрибон ва ўта меҳрибон қилиб тарбиялаган экан.\nҲеч ким қолмаганда ҳам, Гулноранинг ҳимоясида турадиган ягона ва қайтмас бир одам бор. У ҳам бўлса Имон Каримова. Ислом Каримов ҳам ҳаттоки ўз онаси учун бир ўғил қилиши керак бўлган ҳимояни, ҳаттоки ОАВ орқали ҳам қила олмаяпти. Имон эса ҳақиқий она учун жонини беришга тайёрлигини билдирди.\nЯккабоғ туманида ака-укаларни ҳамқишлоқлари ўроқ ...\n2019 йил 5 июль куни Қашқадарё вилоятининг Яккабоғ туманида яшовчи 31 ёшли Э.Б. Сурнайтепа қишлоғидаги зовур олдида ўзаро жанжал туфайли ҳамқишлоқлари 27 ёшли М.К. ва унинг ...\nДунёJanuary 23 2019, 07:01


«Шеърият менинг ҳукмронлигим, мен унга абадий бўйсунаман...»\n“Мендирман Жалолиддин” сериалининг тақдимот маросими ўтказилди\nTashkent City Конгресс-ҳолида Жалолиддин Мангубердига бағишланган “Мендирман Жалолиддин” сериалининг тақдимот маросими ўтказилди. Тадбир иштирокчиларига сериалнинг биринчи қисми намойиш этилди.\nШавкат Мирзиёев Нукус шаҳрида Опера ва бахшичилик мактабини бориб кўрди\nПрезидент Шавкат Мирзиёев 2 октябрь куни Нукус шаҳридаги Опера ва бахшичилик мактаб-интернатини бориб кўрди.\nАлишер Джамалдинов “Ўзбекконцерт” давлат муассасасига директор в.в.б. этиб тайинланди\n2020 йилнинг 10 июнь куни “Ўзбекконцерт” давлат муассасасида навбатдан ташқари йиғилиш бўлиб ўтди. Йиғилишни Ўзбекистон Республикаси Маданият вазири Озодбек Назарбеков олиб борди.\n72- Канн халқаро кинофестивали доирасида Ўзбекистон миллий павилони очилади\nУшбу нуфузли кинофестивал давомида бетакрор юртимизнинг кинотуризм салоҳиятини намойиш этиш, уни филм олиш учун қулай ва оптимал локация сифатида тарғиб қилиш, таниқли кинокомпанияларни мамлакатимизга ўз филмларини суратга олиш учун таклиф қилиш, PROlogue V халқаро кинофестивалининг тақдимотини ўтказиш ҳамда унга хорижлик киноижодкорларни жалб қилиш режалаштирилган.\n«Nouveau Monde Editions» Франция нашриётида Ўзбекистон ҳақидаги китоб чоп этилди\nЎзбекистонда замонавий кинотеатрлар тармоғи барпо этилмоқда\n1 қаватли кинотеатрда ҳар бири 50 ўринли 2 та кинозал. 2 қаватли кинотеатрда ҳар бири 50 ўринли 2 та кинозал. Очиқ (ёзги) кинотеатрда 150 ўринли амфитеатр барпо этилади. Ўзбекистон Миллий банки ҳамда “ЎзшаҳарсозликЛИТИ” томонидан республикамиз ҳудудларида ташкил этиладиган 1, 2 қаватли ва ёзги кинотеатрларнинг намунавий лойиҳалари ишлаб чиқилди.


«Спутник V» вакцинасининг Ўзбекистонга келтирилган бошқа вакциналардан фарқи маълум қилинди - Bugun.uz\n«Спутник V» вакцинасининг Ўзбекистонга келтирилган бошқа вакциналардан фарқи маълум қилинди\n08:52 | 24-04-2021\nAОКAда 23 апрель, жума куни ўтказилган брифингда ССВ ходими Ботир Қурбонов «Спутник V» вакцинасининг Ўзбекистонга келтирилган бошқа вакциналардан фарқини маълум қилди. У бу ҳақда «Bugun.uz» мухбирига берган интервьюсида айтиб ўтди.\nМутахассис ҳар бир вакцинанинг ишлаб чиқарувчи ташкилоти томонидан қай тартибда ва қанча миқдорда қилиниши 3 клиник синов босқичларига кўра белгиланишини айтди. Шунингдек, у вакциналарнинг эмланиш доирасидаги фарқини тушунтирди.\nУнинг сўзларига кўра, «ZF-UZ-VAC 2001» ўзбек-хитой вакцинаси билан фуқаролар 3 босқичда эмланади. «AvstraZeneca» ва Ҳиндистонда ишлаб чиқарилган «Covishield» вакциналари билан 2 марта эмланиш керак. «Спутник V» вакцинаси билан эса юқоридаги 2 вакцина каби 2 маротаба эмланиши тавсия қилинади.\nБотир Қурбоновнинг таъкидлашича, «Спутник V» вакцинаси танага 2 марта юборилганда бошқа-бошқа флаконларда амалга оширилади. 1- ва 2-маротаба қилинадиган вакциналарда фарқ мавжуд. «Covishield» ва «ZF-UZ-VAC 2001» вакциналарида эса ушбу бир турдаги вакцинанинг ҳеч қандай фарқи йўқ. Фақатгина такроран эмланиши жиҳатидан иммуниологик ҳолат ёки антитаначаларнинг янада кучайишига олиб келади.\n«’Спутник V’ вакцинациясида 1-маротаба эмланиш ва 2-эмланиш ораси 28 кунни ташкил қилади. 1-эмланишдан кейин 2-сида таркибда бир оз ўзгариш қилинган. 2-фарқи эса сақланиши, ташилиши ва фойдаланиши билан боғлиқ. Рус вакцинаси -18 градус ҳароратда сақланишни тақозо қилади. Шунингдек, очилганидан сўнг 2 соат мобайнида зудлик билан ишлатилиши зарур. 1 маротаба эритилганидан сўнг қайта музлатиш мумкин эмаслиги унинг бошқа вакциналардан фарқи ҳисобланади», — деди Ботир Қурбонов.\nССВ ходими, шу билан бирга, вакциналар қаерда ишлаб чиқарилмасин, уларнинг бари одамларда касаллик чақирилиш омилини камайтириш, қарши курашиш қобилиятини оширишдан иборатлигини айтди. Коронавирусга қарши курашиш штаби аъзоси вакциналар сифати турлича, деган қарашлардан йироқ бўлиш кераклигини алоҳида таъкидлади.\nЎзбекистонга коронавирусга қарши 1 миллион доза ўзбек-хитой «ZF-UZ-VAC 2001» вакцинаси олиб келинди — видео\nҲиндистоннинг «CoviShield» вакцинаси Ўзбекистонга келтирилди\nЎзбекистонга келтирилган «AstraZeneca» вакцинасидан нима учун кўп давлатлар бош тортганига изоҳ берилди\nЭслатиб ўтамиз, Аввалроқ Ўзбекистонга Россиянинг «Спутник V» вакцинаси олиб келингани, вакцинанинг рўйхатдан ўтказиш ишлари бошлангани маълум қилинганди. Шунингдек, вакцинани қўллашга рухсат берилгани ҳамда Ўзбекистонда ушбу вакцина билан эмлаш қачон бошланиши маълум қилинган эди.


Бу йил давлатимиз байроғининг қабул қилинганлигига 30 йил тўлди. 1991 йилнинг 18 ноябри эса «Ўзбекистон Республикасининг Давлат байроғи тўғрисида»ги қонун қабул қилинган сана сифатида тарихимизга муҳрланди. Токи байроқ бор экан, миллат бор, давлат бор, Ватан бор. Ўзбекистон фарзандлари қаерда бўлмасин, қандай натижаларга эришмасин Ватан байроғини ардоқлайди. Чунки байроқ бу – эркинлик, озодлик, тинчлик ва барқарорлик рамзидир!\nБуюк бобомиз Амир Темур ҳам давлат рамзларига жиддий эътибор қаратганини жанг майдонида бир лашкар омон қолса ҳам, Ватани байроғини баланд тутишига фармон берганидан билса бўлади. У киши ғолиблик байроғини юксак кўтарди. Бу байроқ остида буюк эл бирлашди, у барпо этган улуғ салтанатни дунё тан олди.\nШайх Нажмиддин Кубронинг жасоратини тарихдан яхши биламиз. Ҳамон бу буюк қаҳрамонлик тилдан тушмайди, ҳанузгача халқимизни ватанпарварликка, қаҳрамонликка чорлайди. Юрт байроғини ёв қўлига топширишни истамаган Нажмиддин Кубро уни қўлида маҳкам тутганча жон берган эди. Душман ҳарчанд уринмасин, унинг қўлидан байроқни тортиб ололмай, охири панжалари билан кесиб олади. Туғини жонидан ортиқ асраган Тўмарис, Спитамен, Муқанна, Темур Малик, Амир Темур, Жалолиддин Мангуберди каби ўнлаб саркардалар ҳаёти ҳам бугун авлодларимизга катта ибрат. Аслида Ватан байроғини кўзга суртиш, уни тўтиё қилиш Ватанни севиш, унинг учун жонини фидо қилишга тайёр бўлиш деганидир.\nБугун миллий байроғимиз давлат идора ҳамда муассасалари, ўқув юртлари, Ўзбекистон аъзо бўлган халқаро ташкилотлар, чет эллардаги элчихона ва доимий ваколатхоналаримиз пештоқида ҳилпираб турибди. Турли байрам тантаналари, мамлакатимиз аъзолари қатнашаётган халқаро миқёсдаги сиёсий, маданий-маърифий тадбирлар, нуфузли спорт мусобақаларида ҳам байроғимиз Ватанимизнинг шаъни, халқимизнинг ғурурини ёрқин акс эттирмоқда.\nМаънавият ва маърифат маркази туман бўлинмаси томонидан байроғимиз республикамиз дунёда халқаро ҳамжамиятнинг тенглар ичра тенг аъзоси эканлигини, ўзида миллий-маданий анъаналаримизни мужассамлаштирганлигини, бизни ҳеч кимдан кам эмаслигимиз ҳамда асло кам бўлмаслигимизни яққол намоён этишини англатиши, шу нуқтаи назардан қараганда, байроғимизни эъзозлаш фуқароларда ўзининг қадр-қимматига, ўз мамлакатига ва шахсига бўлган ишончини янада мустаҳкамлаш мақсадида таълим муассасаларида, идора ва ташкилотларда “Муқаддасдир Ватан байроғи!” шиори остида, тумандаги маҳаллаларда “Давлат рамзларининг фуқароларда миллий ғурур, фахр-ифтихор туйғуларини юксалтиришдаги роли” мавзусида маънавий-маданий байрам тадбирлари ташкил қилиниб, карантин қоидаларига амал қилган ҳолда ўтказилиб борилмоқда.\nЎтказилаётган байрам тадбирлари ва бошқа учрашувларга маданият ходимлари, ижодкорлар жалб қилинган.\nДавлатимиз байроғи тинч ва осойишта, озод ҳамда эркин ҳаётимиз, ёруғ -келажагимизга бўлган ишончимиз тимсоли сифатида доимо баланд ҳилпирайверсин.\nРано Вапаева Салиховна\nмаърифат маркази Хоразм вилояти\nУрганч тумани бўлинмаси раҳбари


Путин ЕИ билан муносабатлар ҳақида: Ечими йўқ масалалар бўлмайди\n10:55 / 26.05.2016\nРоссия президенти Владимир Путин Россия ва Европа Иттифоқи ўртасида ҳал қилиб бўлмайдиган масалалар йўқлигини билдириб ўтди. У "битта дарвозага қарши ўйнаш"дан тийилишга чақирган. Бу ҳақда «Катимерини» газетасида ёзилган.\n"Бизнинг Европа Иттифоқи билан муносабатларимизда ҳал қилиб бўлмайдиган муаммолар йўқлигини айтишим мумкин. Биз кўп томонлама ҳамкорлик йўлига қайта оламиз, фақат бунинг учун "бир дарвозага қарши" ўйнамаслик керак, барча бир-бирининг қизиқишлари ва манфаатларини ҳисобга олиши зарур", деган Путин.\nУнинг сўзларига кўра, Россия ва Европа Иттифоқи йўлнинг айрилиш қисмига келиб қолган, лекин ҳозирда "муносабатларнинг келгусидаги кўринишини белгилаб олиш ва қандай йўналишда ҳаракатланиш"ни аниқлаб олиш керак.\nРоссия раҳбари 27-28 май куни Грецияга ташрифини амалга оширади.


Илҳом Алиев Кремлда. Путин Озарбайжон Президентини Қурбон ҳайити билан табриклади | Qalampir.uz\nИлҳом Алиев Кремлда. Путин Озарбайжон Президентини Қурбон ҳайити билан табриклади\nОлам\t20 Июль 21:51 3610\nАввалроқ Озарбайжон Республикаси Президенти Илҳом Алиев ишчи ташриф билан Россия Федерациясига бораётгани ҳақида хабар берган эдик.\nБугун, 20 июль куни Озарбайжон Президентининг самолёти Россия пойтахти Москвадаги Внуково-2 халқаро аэропортига муваффақиятли қўнди. Озарбайжон Президенти Матбуот хизматининг маълум қилишича , Илҳом Алиевни аэропортда Россия Ташқи ишлар вазири ўринбосари Андрей Руденко бошчилигидаги бир қатор расмийлар кутиб олган.\nВладимир Путин Кремлда старт олган Россия – Озарбайжон давлат раҳбарларининг музокараларини Илҳом Алиевни Қурбон ҳайити байрами билан табриклашдан бошлаган.\n“Ҳайит муборак! Байрамингиз муборак [Қурбон ҳайити]! Сизни табриклайман, барча энг эзгу тилакларни билдираман”, дейди Путин. Ўз навбатида, Илҳом Алиев ушбу илиқ қутловга миннатдорлик билдирган.\nПутин сўзида давом этар экан, кейинги йил Россия ва Озарбайжон ўртасида дипломатик алоқалар ўрнатилганига 30 йил тўлишини қайд этган.\n“Келаси йили бизда катта байрам — дипломатик муносабатлар ўрнатилганининг 30 йиллиги кутиб турибди”, дейди Россия Президенти.\nҚайд этиш керакки, Озарбайжон давлат раҳбарининг Москвага ташрифи айнан Россия томонидан берилган таклифга биноан амалга оширилган. Албатта, Владимир Владимирович ўз сўзида Илҳом Алиевга ташрифга розилик бергани учун раҳмат айтган.\n«Келишга рози бўлганингиз учун миннатдорман. Худога шукур, муносабатларимиз коронавирусдан сўнг тикланмоқда, демак, авваламбор, иқтисодиёт. Ўтган йили маълум бир пасайиш юз берди, энди эса барқарор ўсиш ва тикланишнинг гувоҳи бўлмоқдамиз ”, дейди Путин.\nСуҳбат чоғида икки томонлама алоқалар билан бир қаторда минтаавий масалалар ҳам муҳокама қилинди. Озарбайжон томони Тоғли Қорабоғ можаросидан кейинги давр иложи борича оғриқсиз бўлишининг тарафдори эканини маълум қилди.\n«Биз можародан кейинги давр иложи борича дардсиз давом этишини таъминлашга атъий Шарор Чилдик. Мен буни биргаликдаги саъй-ҳаракатлар билан амалга оширамиз, деб ўйлайман ”, дейди Илҳом Алиев.\n03 Август 15:51 28984\n03 Август 13:06 28117\n04 Август 12:37 24554\n03 Август 15:01 24106\n04 Август 15:26 21493


Рўзада аёлига яқинлик — Зикр аҳлидан сўранг\nСаволлар › Мавзу: Оила ва Турмуш › Рўзада аёлига яқинлик\nBakhodir сўради 7 ой аввал\nРўза тутмаган инсон ўзини рўзадорлардек тутишлари керак. “Аллоҳдан яширмаган сенлардан яшираманми” дейиш, баҳаёлик ҳисобланади. Узрсиз рўза тутмасликнинг оқибати эса жуда хунукдир. Мусофир бўлса ҳам, бемор бўлса ҳам мусулмон киши бундай қилмаса керак. Агар иккисининг ҳам рўзадорлиги эсида йўқ бўлса, очилмайди. Лекин билиб туриб бу ишни қилишса, рўзалари очилиб каффорат вожиб бўлади. Агар рўзадор аёлни эри мажбурлаб яқинлик қилса ва аёл унга норози бўлса, иккисига ҳам қазо вожиб бўлиб, эрига каффорат ҳам лозим бўлади аёлига фақат қазо лозим бўлади. Агар аввалдан аёли ҳам рози бўлса, иккисига ҳам каффорат лозим бўлади.\n«Кифоя» китобида қуйидагича келади:\nКим қасддан(эсида бўла туриб) икки йўлдан бирига жинсий яқинлик қилса ёки унга яқинлик қилинса, рўзаси бузилади.\nАёл киши кичик ёшдаги боланинг ёки мажнуннинг ўзига яқинлик қилишига имкон берса, унга ҳам қазо, ҳам каффорат вожиб бўлади.\nБиров аввал эсида йўқ ҳолда таом еган ёки жинсий яқинлик қилган бўлса, рўзаси очилмайди. Аммо ҳукмни билмай, бўлар иш бўлди, деб кейин яна таом еса ёки жинсий яқинлик қилса, қазо рўза тутиб бериши лозим бўлади.\nБиров «Ҳали тонг отмаган бўлса керак», деб еб-ичди ёки жинсий яқинлик қилди. Кейин билса, тонг отиб бўлган экан. Рўзасининг қазосини тутади.\nБиров «Қуёш ботган бўлса керак», деб еб-ичди ёки жинсий яқинлик қилди. Кейин билса, қуёш ботмаган экан. Рўзасининг қазосини тутади.\nБиров таом еб ёки жинсий яқинлик қилиб турганида тонг отиб қолди. Дарҳол қилаётган ишини тўхтатса, рўзаси тўғри бўлаверади.\nУхлаб ётган аёлга жинсий яқинлик қилинса, ўша аёл ҳам қазо тутади. Валлоҳу аълам!


Ифторликда нега айнан хурмо билан оғиз очилади? - Zamin.uz\n18:00 / 30.04.2020\n“Пайғамбаримиз саллоллоҳу алайҳи васаллам айтдилар: “Агар сизлардан бирортангиз оғиз очадиган бўлса, хурмо билан оғиз очсин. Албатта у баракадир. Агар уни топа олмаса, сув билан ифторлик қилсин. Чунки у покловчидир”. (Аҳмад Доримий ривояти)\nАйтаманки, инсоннинг табиати ширинликни ёқтиради, айниқса очликдан сўнг. Жигар ҳам ширинликни хушлайди. Арабларнинг ҳам табиати хурмога моил. Хурмо муносиб вақтда тановул қилингани учун, барака олиб келади.\n- Витамин А, B-1,2,3,5,6,9, C, D, K, Кальций, темир, фосфор, руҳ, натрий ва марганец сингари комплекс элементларни ўзида мужассам қилган.\nхурмо ифторлик “Замин” янгиликларини “Инстаграм”да кузатиб боринг


Инглиз тилини ўрганувчилар учун 8 та бепул манбалар — Фойдали мақолалар — Maslahatim.uz\n24/09/2016 24/09/2016 Умида Худойназарова 0 Комментариев Бепул, инглиз тили, Фойдали сайтлар\nИнглиз тилини ўрганиш кўпчилик учун жуда мушкул вазифа бўлмоқда. Дарслар, уй вазифалари, янги сўзларни ёдлаш — буларнинг бари унчалик ёқимли эмас. Аммо дарс жараёнини қизиқарли машғулотга айлантириш мумкин.\nТил ўрганиш усуллари жуда кўп. Стандарт вазифаларни бажаришни истамасангиз, кроссвордлар, бошқотирмалар, аудио ёзувлар, ўйинлар ва сериаллар ёрдамида тилни жуда тез ва осон ўрганиб олишингиз мумкин. Буларнинг барини биз қуйида келтирган бепул сайтлардан топасиз.\nBBC Learning English — оддий ва бизнес-инглиз тили билан шуғулланиш учун улкан ҳажмдаги материаллар тўпланган сайт. Менга энг маъқул бўлганлари — «6 minute english»(турли мавзуларда 6 дақиқалик қисқа роликлар), Pronunciation tip(талаффуз қилишни ўргатувчи видеолар), комедик жанрдаги The Flatmates анимацион сериали.\nListen to English – Learn English — бу ерда эса қизиқарли мавзуларда аудио ёзувлар тинглашингиз мумкин. Ҳар бир аудио ёзув матн билан бирга берилган. Бу эса тилни яхшироқ тушуниш ва янги сўзларни ўрганиш имконини беради.\nLearn English British Council — инглиз тилини ўрганишда яна бир катта ресурс. Кўплаб материаллар, роликлар, ўйинлар, профессионал аудио ёзувлар ҳамда IELTS га тайёрланувчилар учун махсус бўлим.\nExam English — инглиз тили бўйича халқаро имтиҳонлар(IELTS, TOEFL, TOEIC ва бошқалар)га тайёрланаётганлар учун жуда яхши манба.\nLearning English Free Online — турли босқичдаги тил ўрганувчилар учун катта хажмдаги материаллар тўпланган сайт. Бу ердан сиз махсус дарслар, видео ва ўйинлар топишингиз, бошқа фойдаланувчилар билан мулоқот қилишингиз мумкин.\nTwominute English — ушбу ресурс видео кўришни ҳуш кўрувчиларга маъқул келади. 2 дақиқалик видео дарслар жуда қулай ва самаралидир. Бундай видеоларни юклаб олиб танаффус пайтида ёки метрода кетаётиб томоша қилиш мумкин. — engVid — бўлимида эса долзарб мазуларда ноодатий ёндошувдаги видео дарсларни топасиз.\nMySpelling — инглиз тилида тўғри ёзишни ўргатувчи сайт. «think» ва «sink»ни адаштирувчилар учун ажойиб топилма.\nЧет тилини ўрганиш қизиқарли машғулотга айланиши мумкин. Фақатгина бунинг учун айнан ўзингизга мос форматни танлай билишингиз керак.\nҚандай қилиб бошқаларимизнинг бахтсизлиги эвазига биримиз саодатли бўлишимиз мумкин?!\n← Мобиль телефон рак касаллигини келтириб чиқаради… (Долзарб)\nҲаммомингиз ҳавас қиларли даражада тоза бўлиши учун 7 та ҳийла →


Дўстини бўғизлаб қўйган қашқадарёлик ишсиз йигит 18 йилга қамалиб кетди\n11:12 / 14.12.2015\nИш қидириб Қашқадарёдан Тошкентга келган икки дўст – Ҳамид Ботиров ва Усмон Қурбонов арзимас сабаб билан жанжаллашиб қолишди, оқибатда улардан бири ҳаётдан кўз юмди, иккинчиси эса узоқ йилларга қамалди. Воқеа тафсилотларини “Ҳуқуқ” газетаси келтирмоқда.\nАйтилишича, бу йигитлар бир хонадонни ижарага олиб туриб келишган. Кунлар давомида иш қидиришган, аммо натижага эриша олмаган. Мана шундай кунларнинг бирида улар емакхонага кириб, спиртли ичимлик ичишган. Маст ҳолда ўзаро талашиб қолишган. Даҳанаки жанг муштлашувга ўтиб кетган.\nҲамид Ботиров мастликда ўзини билмай қолиб, стол устидаги пичоқни дўсти Усмон Қурбоновнинг кўкрагига санчган, сўнг томоғини кесиб юборган. Бундай оғир жароҳатлар оқибатида Қурбонов воқеа жойида оламдан ўтган. Бироз вақтдан сўнг кайфи тарқаб, қилмишини тушуниб етган Ботиров ички ишлар идорасига ўзи хабар берган.\nЖиноят ишлари бўйича Тошкент шаҳар суди ўз дўстининг қотилига айланган Ботировга 18 йил муддатга озодликдан маҳрум қилиш жазосини тайинлади.


Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси кеча 16 октябрда 122 поғона юксалиб, 28 минг 606 бўлди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:28 - Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси кеча 16 октябрда 122 поғона юксалиб, 28 минг 606 бўлди\nКеча Dow Jones индекси юксалганди, бироқ бу рақам бугун бироз ортди ва 122 поғона юксалиб, 28 минг 606 бўлди. Демак, жараёнлар қандай олға кетишини диққат билан кузатиб бориш керак.\nХуллас, Dow Jones индекси сўнги марта жорийдаги йилнинг 12 февраль куни 29 минг 551 га чиқиб, охирги тарихий рекордни ўрнатган эди. Демак, ўша рекорд даражага қайтиб чиқиш учун Dow Jones индекси яна тахминан 0,9 минг поғонага кўтарилиши лозим. Бу кунларда кўп ўзгаришлар бўлмоқда, аммо унутмайликки, бир неча кун аввал 3,2 мингга кўтарилишни гапирган эдик. Демак, кутиш вақтимиз ҳали бор.


Москва Бишкек жонига оро кирмоқчи\nРасмий Бишкек баëнотидан фарқли мустақил кузатувчилар¸ Россиянинг ўз сиëсий манфаатларини кўзлаб Қирғизистонга қарз бераëтганини таъкидламоқдалар.\nРасмий Бишкек Россия Қирғизистон олдига ҳеч қандай сиёсий талаблар қўймаган ҳолда 2 миллиард доллар миқдорида қарз беражагини маълум қилди.\nРоссиянинг Қирғизистонга қарз бериши масаласи ўтган йили икки давлат бош вазирлари учрашуви чоғида муҳокама қилинган эди.\nСўнгги маълумотларга мувофиқ, президент Қурмонбек Бақиевнинг январ ойида Москвага қиладиган расмий сафари доирасида бу борадаги ҳужжатнинг имзоланиши кутилмоқда.\nҚирғизистон бош вазири Игор Чудинов бу ҳақда гапирар экан, берилажак қарзнинг 300 миллиони 40 йиллик, 1¸7 миллиард долларлик қисми эса 15 йиллик муддатга берилаётганини маълум қилди.\n- Евросиё Иқтисодий ҳамжамияти интеграцияси жараёнлари доирасида бу масала икки йил мобайнида муҳокама қилинди. Бугун Қирғизистоннинг барқарор иқтисодий ривожланишига хавф туғилган бир пайтда, Россия бунга розилик берди, деди Игор Чудинов қирғиз парламентида қилган чиқишида.\nБош вазирнинг айтишича, қарз масаласи муҳокама қилинган учрашувларда Россия Қирғизистонга ҳеч қандай сиёсий талабларни қўймаган.\nБироқ бишкеклик айрим сиёсатшунослар фикрича, Россия ўз геосиёсий манфаатларини ҳисобга олган ҳолда Қирғизистонга қарз бермоқда.\nИқтисод фанлари доктори Айилчи Сарибоевнинг айтишича, Россия қарз бериш орқали ўз ҳарбий базаси жойлаштирилган Қирғизистонни Ғарбнинг сиёсий таъсиридан чиқариш мақсадини кўзлаган.\n- Россия Ўрта Осиё мамлакатларини бой бериб қўйди ва ёлғизланиб қолди. Шунинг учун ҳам Россия Қирғизистонга икки миллард доллар маблағни ёрдам сифатида бериш баҳонасида бизни ўз таъсир доирасига бира тўла қайтармоқчи бўлаётир. Буни Россиянинг дўстлик ёрдами сифатида эмас, манфаатли сиёсат сифатида баҳолаш зарур, дейди Айилчи Сарибоев.\nҚирғиз ҳукумати Россия томонидан бериладиган 2 миллиард долларлик қарзнинг 300 миллиони давлат бюжетини қўллашга, 1¸7 миллиард доллари эса республикада энергетик тузилмалар қурилишига, жумладан, Қамбарота ГЭСини барпо этишга сарфланишини билдирди.\nАйни пайтда¸ Ўзбекистон томони Тожикистон ва Қирғизистонда янги энергетик иншоотлар қурилишига қаршилик билдираётир.\nХусусан, ўзбекистонлик мутахассислар Тожикистондаги Роғун ГЭСи лойиҳасини халқаро экспертизадан ўтказиш зарурати борлигини, минтақада қурилажак янги энергетик тузилмалар сув муаммосини янада мураккаблаштириб юборишини даъво қилмоқдалар.\nБироқ тошкентлик сиёсатшунос Фарҳод Толипов Қирғизистон ва Тожикистонни ҳам тушуниш кераклиги айтади.\n- Улар [Қирғизистон ва Тожикистон – таҳр. изоҳи] янги ГЭСларни ишга тушириб, ўз иқтисодларини ривожлантиришлари зарур. Айни пайтда¸ Ўзбекистоннинг сувга бўлган эҳтиёжини ҳам унутмаслик керак. Советлар даврида бу муаммо Москва сиёсати билан мувофиқлаштирилиб келинган эди.\nДемак, бу муаммо ҳал қилиб бўлмайдиган жумбоқ эмас, уни бугунги кунда Москва иштирокисиз ҳам ҳал этса бўлади. Фақат буни минтақа интеграцияси жараёнлари доирасида кўриб чиқилса, муаммонинг ечими топилади.\nАфсуски, минтақа давлатлари президентлари ўз қўллари билан бир неча йил олдин Марказий Осиё ҳамкорлик ташкилотини ЕврАзЭСга қўшиб юбордилар, дейди Фарҳод Толипов.


«НЕФТЧИ» ЛЕГИОНЕР ҲУЖУМЧИ БИЛАН ШАРТНОМА ИМЗОЛАДИ – "НЕФТЧИ"\n«НЕФТЧИ» ЛЕГИОНЕР ҲУЖУМЧИ БИЛАН ШАРТНОМА ИМЗОЛАДИ\nЯнги мавсумда ўз олдига юқори мақсадларни қўйган ва таркибни кучайтириш борасида фаоллик билан иш олиб бораётган «Нефтчи» жамоаси сербиялик ёш ва истеъдодли ҳужумчи Марко Шарич билан шартнома имзолади.\nМаълумот учун, Марко Шарич 1998 йил 28 ноябрь санасида Сербиянинг Белград шаҳрида туғилган бўлиб, фаолияти давомида «Чукарички», «Раднички»,»Рад» каби клубларида тўп сурган. «Нефтчи»га келишидан олдин охирги ўйнаган жамоаси «Металац» клуби ҳисобланади. Сербия чемпионатида 59та учрашувда майдонда ҳаракатланган 23 ёшли футболчи 11та голга муаллифлик қилган.\nЖамоамиз ва барча мухлисларимиз номидан ёш ва истеъдодли ҳужумкор футболчига «Нефтчи» сафида янада ғайрат ва шижоат билан фаолият юритиб, клуб шарафини юксак чўққиларга олиб чиқишга муносиб ҳисса қўшишига ишонч билдирамиз.\nPrevious ЯНГИ ҲУЖУМЧИ БИЛАН ШАРТНОМА ИМЗОЛАНДИ\nNext Суперлигага 11 февраль куни жонли эфирда қуръа ташланади